MEĐUNARODNA KONFERENCIJA PAN-EVROPSKE UNIJE U SARAJEVU (27-29. MAJ 2016.) | Crnogorska Panevropska Unija PanEvropa.me\nMEĐUNARODNA KONFERENCIJA PAN-EVROPSKE UNIJE U SARAJEVU (27-29. MAJ 2016.)\nPosted on 27 мај 2016\nPrijem Crnogorske panevropske unije u članstvo International Paneuropean Union\nNa sjednici Predsjedništva Međunarodne panevropske unije donijeta je jednoglasna odluka o prijemu Crnogorske panevropske unije u punopravno članstvo ove najstarije evropske asocijacije koja se bavi pitanjima evropskih integracija i sveevropskog jedinstva. Sjednica je održana u okviru Međunarodne konferencije „Bosna i Hercegovina, Jugoistočna Evropa, Evropska unija: Izazovi integracija i regionalne saradnje u kontekstu globalizacije“, u Sarajevu od 27. do 29. maja.\nNa konferenciji je, pored predsjednika Međunarodne panevropske unije Alaina Terrenoira, potpredsjednika, akademika prof. dr Mislava Ježića igeneralnog sekretara prof. dr Pava Barišića bio prisutan veliki broj uglednih članova MPEU gostiju, visokih državnih zvaničnika, diplomata, univerzitetskih profesora i intelektualaca iz više evropskih država: Francuske, Njemačke, Španije, Belgije, Švajcarske, Austrije, Mađarske, Bosne i Hercegovine, Slovenije, Hrvatske, Makedonije, Bugarske i Albanije. Crnogorsku panevropsku uniju su predstavljali generalni sekretar Vladan Lalović, potpredsjednik Đorđe Raičević i član Miro Mulešković. Odluka o prijemu crnogorskog ogranka u veliku i uticajnu panevropsku porodicu ima poseban značaj, ne samo za njegovo dalje jačanje i rad na promociji modernih evropskih vrijednosti i vizije buduće stabilnije i prosperitetnije Evrope, zajedničke kuće svih njenih naroda, nego i za državu Crnu Goru i sve njene građane.\nČlanovi Međunarodne panevropske unije su usvojili Deklaraciju u kojoj se sa posebnom pažnjom osvrću na međudržavne odnose u zemljama regiona iapeluju na smirivanje tenzija koje su sve izraženije u posljednje vrijeme. Ovaj dio Evrope mora biti stabilan, jer je stabilizacija jedan od uslova na evropskom putu svih njegovih zemalja. Stoga se potpisnici Deklaracije traže veću angažovanost Evropske unije u implementaciji politike stabilizacije. Dalje se na tragu regionalne saradnje daje puna podrška Jadransko-jonskoj strategiji čije su članice: Italija, Slovenija, Hrvatska, Srbija, Bosna iHercegovina, Crna Gora, Albanija i Grčka geografski, saobraćajno, energetski i intresno tijesno povezane. Panevropska unija poziva sve zemlje EU na jedinstvo u izazovima i krizi u kojoj se nalazimo. Evropski projekt nije upitan pa istovremeno apeluje da politika stabilizacije i proširenja bude bude jedan od najvažnijih tekućih zadataka radi bolje evropske budućnosti.


Zaustavimo seču šume u Nacionalnom parku Fruška gora - Peticije24.com\nOvom peticijom izražavamo stav da se odmah prestane sa nekontrolisanom i neselektivnom sečom šuma koje nisu u funkciji očuvanja i podmlađivanja šuma Fruške gore, već su samo i isključivo u funkciji finansijskog poslovanja Javnog preduzeća Nacionalni park Fruška gora.\nPozivamo nadležno Ministarstvo za zaštitu životne sredine da preduzme zakonske obaveze kontrole rada Javnog preduzeća Nacionalni park Fruška gora i hitno zaustavi dalje uništavanje šuma i ekosistema na Fruškoj gori.\nOvakva seča traje neuobičajeno dugo, nekoliko godina unazad vrlo intenzivno i ni po obimu ni po vrsti radova ne spada u aktivnosti koje se izvode u okviru redovnog stručnog održavanja, sređjivanja i održivog korišćenja šumskog područja.\nNa delu je već nekoliko godina unazad seča suma koja je isključivo u funkciju finasijskog poslovanja Javnog preduzeća Nacionalni park Fruška gora, što je nedopustivo samo po sebi i u suprotnosti sa njegovom osnovnom delatnošću.\nPo rečima stručnjaka, umesto da se rade “oplodne seče”, selektovanom sečom stabala, dok mladice ne narastu, posebno hrasta kitnjaka, koji je autohtona vrsta Fruške gore, hrasta lužnjaka, bukve i drugih vrsta drveta, a završna seče tek kada se kompleks na toj površini podmladi, masovno se radi tehnička seča koja je isključivo u funkciji prodaje trupaca. O velikoj finansijskoj isplativosti hrastovih trupaca govori i Cenovnik koji kao javni dokumenat može da se vidi na sajtu JPNPFG.\nU poslednjih nekoliko godina unazad vrlo je očigledno i golim okom vidljivo da JP Nacionalni park Fruška gora ne vrši svoju primarnu delatnost očuvanja, obnavljanja i podmlađivanja šuma i ekosistema.\nFotografije ogoljenih površina koje preplavljuju javni prostor poslednjih godina intenzivno, više su nego očigledni dokazi da se šume seku nekontrolisano i nestručno. Takodje, više je nego očigledno da se nakon takvih seča koje su samo i isključivo u funkciji prodaje trupaca i drvne građe, ne rade aktivnosti obnavljanja i nege šume, što je u suprotnosti sa zakonom utvrđjenom obavezom JP Nacionalni park Fruška gora.\nJP Nacionalni park Fruška gora ima zakonom utvrđenu obavezu da čuva prirodno dobro biodiverziteta i ekosistema, a ne da ga devastira i umanjuje njegovu prirodnu vrednost. A ovo je upravo na delu i zato je direktno odgovorna uprava JP Nacionalni park Fruška gora.


SNS funkcioneri se oglasili povodom protesta\nFunkcioneri Srpske napredne stranke najoštrije su osudili nasilne demonstracije ispred Doma narodne skupštine u poslednja dva dana, koje su se potom pretvorile u „ulični rat“ do kasno u noć između demonstranata i policije.\nPredsednik nadležnog skupštinskog odbora za kontrolu službi bezbednosti Igor Bečić naveo je u pisanoj izjavi da je noćas bilo po sredi besomučno uništavanje imovine i kulturne baštine, kao i „divljanje“ ulicama Beograda i Novog Sada, uz napade na Gradsku kuću u Novom Sadu i na medije.\n„Nasilje koje vec dve noći ispoljavaju desničarske organizacije uz, sada već jasnu, logističku podršku politickih marginalaca, nedopustivo je u demokratskom društvu“, istakao je Bečić i dodao da je sada već „potpuno ogoljena i umešanost pojedinih inostranih obaveštajnih službi koje deluju preko srodnih službi iz regiona, sa ciljem da izazovu nestabilnost u Srbiji, oslabe pozicije naše zemlje u nastavku pregovora i dovedu do ekonomske destabilizacije Srbije“.\nBečić je zamolio građane da se, koliko god bili nezadovoljni i šta god da je razlog njihovog protesta, ograde od svake vrste nasilja, jer, navodi, takav vid protesta nanosi nemerljivu štetu državi.\n„Istovremeno kao da su svi zaboravili na veoma kompleksnu I krajnje ozbiljnu epidemiološku situaciju u kojoj se nalazimo. Zbog toga su višestruko ugrozeni životi i građana i policajaca koji pokušavaju da održe red i mir“, zaključio je Bečić.\nČlan GO SNS Vladan Kocić kaže da je zgrožen onim što se u poslednja dva dana dešava na ulicama Beograda, istakavši da je reč o „fašističkom nasilju i uništavanju imovine“.\nOn je pozvao „mirne i poštene“ građane da ne podležu histeriji i mržnji, koja, kako je naveo, nije svojstvena našem narodu i Beograđanima.\n„Naša država, na čelu sa predsednikom Vučićem, spremna je i odlučna da se izbori sa huliganima koji razaraju naše gradove“, poručio je Kocić, a saopštila SNS.\nČlan GO Gavrilo Kovačević smatra da je jedini cilj nasilnih demonstracija uništavanje državne i privatne imovine te poziva sve građane, prijatelje i kolege da ne dozvole da ih, kako je rekao, ta mizerna grupacija isprovocira i da nastave da veruju u svoju državu, da brinu o svom zdravlju i budu odgovorni jedni prema drugima.\nSekretar Gradskog odbora SNS Beograd Aleksandar Marković ponašanje demonstranata i, kako je naveo, nasilnika, dovodi u vezu sa liderima opozicije, te tvrdi da su nasilnim protestima pokušali da sruše vlast koju su građani izabrali na izborima 21. juna.\n„Nećemo dozvoliti da nam huligani, narko dileri i fašisti uništavaju imovinu države i grada, zato što na taj način uništavaju imovinu svih građana Beograda i Srbije, a skupovima u doba epidemije korona virusa ugrožavaju zdravlje svih Beograđana“, istakao je Marković, navodi informativna služba Gradskog odbora SNS Beograd.\nČlan GO Marijana Krajnović navodi da je nasilničko ponašanje onih koji danima ruše Beograd nedopustivo i da zaslužuje svaku osudu.\n„Nasilničko ponašanje Đilasovih ‘pulena’, kriminalaca i plaćenika, koji već danima ruše naš grad je nedopustivo i za svaku osudu. Narod je 21. juna glasao i izabrao pristojnu i modernu Srbiju, a ne vandalizam i nasilje“, kazala je Krajnović.\nOna tvrdi da je reč o „agresivnoj manjini“ koja teroriše pristojnu i mirnu većinu, napada policiju kamenicama i demolira državne institucije, narušavajući javni red i mir.\n„Stop nasilju, očuvajmo mir i stabilnost“, poručila je Krajnović.\nPrethodni tekstVESIĆ: Vladika Grigorije je ubica!\nSledeći tekstŠEŠELJ: Protesti spontani, moguće je da je režim ubacio nasilne provokatore


Amerika želi vladu Tačija i Mustafe na KiM - BIGportal.ba\nOktobar 8, 2019 042\n– Pobjeda Aljbina Kurtija iz Samoopredeljenja na izborima održanim na KiM u nedelju mogla bi da se ispostavi kao pirova.\nVašington iznenada u igru ubacuje koaliciju Hašima Tačija i Ise Mustafe za formiranje buduće vlade u Prištini, pišu “Večernje novosti”.\nPrema informacijama lista, udruživanje Tačija i Mustafe jedna je od tri moguće postizborne kombinacije za sastavljanje nove vlasti, a ukoliko prevagne taj scenario Tači i Mustafa će morati da “zakucaju na vrata Srpske liste” čijih će im 10 mandata biti potrebno da formiraju vladu.\n“Novosti” navode i da će Srpska lista biti nezaobilazan faktor u donošenju odluka, budući da je u 22 opštine ostvarila ubjedljivu pobedu.\nDodaje se i da će Srpska lista, ko god da im ponudi fortmiranje koalicije, imati tri čvrsta uslova – ukidanje taksi na srpsku robu, da se otkoči formiranje ZSO i da se poboljša položaj srpske zajednice u pokrajini.\nKinezi uzgajaju svinje velike kao bijeli medvjedi\nSarajevo: Tuča na Baščaršiji\nSAD i Rusija pripremaju novi START sporazum, uključiće i Kinu\nZoran Pantić iz Švajcarske izručen u BIJELJINSKI ZATVOR\nKingston objavio KC600 liniju SATA SSD-ova, sa petogodišnjom garancijom\nAmerikanci sve manje kupuju karavane: Jedan model potisnuo je sve ostale


03. May 2000 16:40 (GMT+01:00)\nOdlazak Veslija Klarka …\nGeneral Vesli Klark je sa položaja glavnokomandujućeg NATO za Evropu otišao okićen medaljama, od albanskih, preko hrvatskih do kosovskih, ali ne i slavom. Na jednoj strani je proglašen za pobednika, na drugoj za krvnika a njegovo komandovanje "vazdušnom kampanjom", kako je u Briselu zvanično kršteno brutalno NATO bombardovanje Jugoslavije - prvi rat koji je "odbrambeni" zapadni savez vodio u svojoj gotovo poluvekovnoj istoriji - američki ministar odbrane je pre neki dan, baš na Kosmetu, okarakterisao kao najuspešnije "u istoriji sveta".\nNešto je međutim trulo u ovolikoj količini trijumfalizma i u svakom slučaju u oštrom je kontrastu sa naličjem te "pobede" koje pokazuje kosmetska svakodnevica. Bombardovanje koje je tobože preduzeto kao "humanitarna intervencija" bilo je ustvari akcija koja je trebalo da pruži novi alibi za opstanak Alijanse. A kad je izazvalo jedan egzodus, posledice intervencije su proglašene za njen razlog, da bi, potom, jedan progon bio zamenjen drugim.\nAko je već bio tako uspešan, zašto je onda Vesli Klark dužnost koja mu je davala profesionalnu satisfakciju i globalni publicitet, morao da preda nekoliko meseci pre roka, i povuče se u anonimnost jednog od mnogih generala američke armije? Da li zbog svog predugog jezika, ili zato što kao vojnik nije u dovoljnoj meri bio i političar?\nOdgovor na ovo pitanje takođe se nalazi na drugoj strani medalje kosovske intervencije. Ona je počela sa očekivanjima da će biti dovoljno nekoliko bombi i ne više od tri dana, pa da se u Beogradu istakne bela zastava. A kad se to nije dogodilo, počele su komplikacije, prvo političke, a potom vojne.\nPokazalo se da glomazna NATO mašinerija sa 19 ministara vojnih i isto toliko šefova država ili vlada nije u stanju da se brzo saglasi sa političkom podobnošću onoga što je ionako započeto bez valjanog pravnog pokrića, a da potom, čak i enormna upotreba sile protiv znatno slabijeg protivnika, nije u stanju da željeni rezultat donese ni dovoljno brzo ni preterano uverljivo.\nUpravo je Klark bio taj koji je insistirao da se udari iz sve snage; nije mnogo mario za delikatnosti ženevskih konvencija čije je prenebregavanje neke od generala ovdašnjih vojski stavilo na listu Haškog tribunala: bio je rad da poruši ne samo beogradske mostove, već i beogradske trgove. A kada je, posle Kumanovskih sporazuma, počelo povlačenje jugoslovenske vojske sa Kosmeta, pokazalo se da je preciznost Klarkove armade bila još jedan mit koji je trebalo da bude rođen na Kosovu.\nKlark zato - a sigurno i zbog procene da bi "herojski" doček u najmanju ruku bio neukusan - neće biti pozdravljen paradom, kako su svojevremeno dočekani pobednici "pustinjske oluje". Sigurno je, takođe, da svom nasledniku predaje štafetu obloženu trnjem, a nema sumnje ni oko toga da će mera koju će mu uzeti istorija biti mnogo manja od one koju je odredio sam sebi.


Ministarstvo državne uprave i lokalne samouprave | REFORMA OBRAZOVNOG SISTEMA PREMA BUDUĆIM VREMENINA, NE DANAŠNJICI\n31. marta 2016. REFORMA OBRAZOVNOG SISTEMA PREMA BUDUĆIM VREMENINA, NE DANAŠNJICI\nNa četvrtom skupu u okviru projekta stručnih skupova “Država po meri građana“, koji organizuje Ministarstvo državne uprave i lokalne samouprave uz podršku Fondacije za otvoreno društvo, govorilo se o reformi obrazovnog sistema. Uz jasnu poruku da bez kvalitetnog obrazovnog sistema nema intelektualnog kapitala i radno sposobne nacije, što je preduslov socijalnog i ekonomskog razvoja, učesnici su se usaglasili da stoga reforma obrazovnog sistema treba da bude proces kontinuiranog unapređenja.\nPotpredsednica Vlade i ministarka državne uprave i lokalne samouprave dr Kori Udovički naglasila je da je potrebno dobro analizirati resurse koje ulažemo u prosvetni sistem, imajući u vidu da oni nisu puno niži od uporednih zemalja u Evropskoj uniji. „Ipak, rezultati se dosta razlikuju“, naglasila je ona.\nMinistar prosvete, nauke i tehnološkog razvoja Srđan Verbić poručio je da je Strategija razvoja obrazovanja nastala u drugačijim vremenima nego što su to danas i da su se okolnosti znatno promenile. „Potrebno je uskladiti aktivnosti prema budućim vremenima, a ne današnjim stanjem i dobro proceniti u kom smeru želimo da se Srbija razvija, pa onda obrazovanje“, istakao je Verbić.\nPredstavnici Svetske banke prikazali su učesnicima strukturu obrazovnog sistema i naglasili da iako se već godinama održava određeni kvalitet obrazovanja, obrazovni sistem nije prilagođen vremenu u kome živimo i potrebama današnjeg društva.\nPrecizne procene potrošnje u oblasti obrazovanja se razlikuju, ali jedna od novijih je 4,7% BDP-a, što je 8-10% niže od proseka u EU od 5,2%. Od tog iznosa, relativno visok procenat – 70% u poređenju sa 60% u EU – odlazi na plate, a u primarnom i sekundarnom obrazovanju, procenat je još i veći i iznosi 90%. Čak i kada imamo to u vidu, plate u sektoru obrazovanja u Srbiji su oko 30% niže nego bilo gde u javnom sektoru, što, uz činjenicu da se kadrovske norme postavljaju na osnovu broja časova i činjenicu da srazmera učenika i nastavnika u Srbiji jeste viša nego u drugim zemljama u EU, ukazuje da je potrebnije usredsrediti se na poboljšanje rezultata nego na pronalaženje načina za uštede, u nastojanjima da se građanima Srbije obezbede bolji obrazovni rezultati za njihov novac od poreza.\nU nastavku stručnog skupa učesnici su diskutovali o brojnim aspektima, prednostima i slabostima obrazovnog sistema u Srbiji, a rasprava je organizovana oko nekoliko grupa pitanja, od kojih su najznačajnija bila pitanja ideologije, upravljanja i finansiranja u obrazovanju.\nKada je o ideologiji reč, mogli su se čuti komentari da bi obrazovanje trebalo da se prilagodi postojećem, građansko – kapitalističkom poretku. Takođe, istaknuto je da u novom sistemu i dalje rade ljudi koji su proizvod nekog starog, prevaziđenog ustrojstva i da predrasude predstavljaju kamen spoticanja.\nJedna od konkretnih dilema koja je istaknuta bio je primer upisa na srpske visokoškolske ustanove: da li je svrsishodnije rukovoditi se interesima pojedinaca i forsirati karijerni pristup ili se treba orijentisati na potrebe društva prilikom određivanja kvota?\nKod teme upravljanja, podvučena je neophodnost razotkrivanja pojedinačnih interesa koji nemaju direktne veze sa obrazovanjem. Čuli su se i argumenti i za i protiv povećanja kapaciteta zaposlenih u obrazovanju u jedinicama lokalnih samouprava, a posebno je istaknuto da je potrebno uspostaviti balans između republičkog, lokalnog i školskog nivoa u smislu dobrog rukovođenja. Jačanje školskih uprava je identifikovano kao potencijalni prioritet, ali da moraju postojati i mehanizmi pritiska ali i podrške.\nU pogledu finansiranja obrazovanja je istaknuta zanimljiva hipoteza: da li bi se nastavni učinak i rezultat popravio za 20%, ako bi se plate nastavnika povećale za 20%? Diskutanti su izneli da ulaganje u obrazovanje mora biti povezano sa konkretnim ishodom i projektovanim rezultatom. Takođe, navedeno je da je potrebna jasna kontrola i praćenje na koji način se troši novac obezbeđen za finansiranje obrazovanja.


Boriša Arnaut novi ambasador BiH u Srbiji - Klix.ba\nBoriša Arnaut novi ambasador BiH u Srbiji\n29.1.2010. u 11:56\nPredsjedništvo BiH odlučilo je da novi ambasador BiH u Srbiji bude Boriša Arnaut, dok je donedavni kandidat za to mjesto Sead Avdić imenovan za ambasadora u Indiji, potvrđeno je danas Srni u Ministarstvu inostranih poslova (MIP).\nPredsjedništvo je zatražilo da zvaničnom Beogradu po hitnoj proceduri bude upućen zahtjev za izdavanje agremana Arnautu.\nNakon jučerašnje sjednice novinarima se obratio član Predsjedništva Nebojša Radmanović, koji je rekao da je bilo riječi o imenovanjima ambasadora u Srbiji i Indiji, ali o imenima nije želio da govori dok predloženi kandidati ne dobiju agreman.\nPrema nezvaničnim informacijama, na nedavnom sastanku šefova diplomatije Srbije Vuka Jeremića, Turske Ahmeta Davutoglua i BiH Svena Alkalaja dogovoreno je da Srbija, nakon dvije i po godine odbijanja, prihvati Borišu Arnauta za novog ambasadora BiH u Beogradu.


Vučić: Kritičari sa dva velika odmora – Okvir\nVučić: Kritičari sa dva velika odmora\nPredsednik Srpske napredne stranke i predsednik Srbije Aleksandar Vučić rekao je danas da je on predložio zamenu ljudi na čelu Ministarstva unutrašnjih poslova (MUP) i Ministarstva odbrane, kao i zamene na čelu ministarstva rudarstva i energetike.\n„Ja sam siguran da nije samo jedno ministarstvo, već više ministarstava koji treba da zadaju udar mafiji“, poručio je Vučić, odgovarajući na pitanje mandatarki za sastav Vlade Ani Brnabić zašto su zamenjeni ministri odbrane i unutrašnjih poslova i da li očekuje da Aleksandar Vulin jače zada udarac organizovanom kriminalu od Nebojše Stefanovića.\nOn je rekao da udarac organizovanom kriminalu moraju da zadaju MUP, Bezbednosno-informativna agencija, Ministarstvo finansija i brojne inspekcije, jer je to moderan kriminal.\nOn je rekao da je smisao svih „kampanja“ usmerenih protiv njega da „pristojni ljudi budu uplašeni“, da njegovi neistomišljenici govore „vidi ove bednike i ulizice“ kada se neko javi da pohvali njegov rad i Vladu.\nZa svoje kritičare Vučić je rekao da su „genijalni, sa dva velika odmora, ali da se ni njih ne sećaju, ali da su najpametniji jer su oni tako sami odlučili“.\nVučić je ocenio da ljudi „neće da budu na stubu srama“ i da mu mnogi novinari kažu „da je upravu, ali da oni to ne smeju da kažu, da on to može da izdrži, a da oni to ne mogu da izdrže “ jer ne žele sebe „da izlože tome“.\nPodsetio je da su neki mediji na naslovnice „stavili njegovog sina koji je imao manje od 16 godina“ kada je „gospodin Šarić uhapšen“ i pitao kakve to veze ima.\nVučić je upitao i da li njegov „mali sin Vukana koji nema ni tri i po godine, nego tri godine i pet meseci“ treba da odgovora zato što je Srbija „po prvi put u svojoj istoriji prva u Evropi po rastu BDP“ i po tome što je „sa poslednjeg mesta skočila na 18. mesto u Evropi u zdravstvu“ i zbog toga što je Srbija bila četvrta u regionu „od šest zemalja, od pet zemalja i jedne teritorije“ po visini plata i penzija.


Srušio se još jedan američki skupoceni borbeni avion, drugi na istom mestu za pet dana - 20.05.2020, Sputnik Srbija\nAmerički borbeni avion F-35 srušio se nedugo nakon poletanja u blizini baze u Floridi. Pilot se bezbedno katapultirao, saopštila je vojska. To je drugi borbeni... 20.05.2020, Sputnik Srbija\n11:10 20.05.2020 (Osveženo: 01:41 26.08.2021)\n© Foto : Public domain/Robert SullivanF-35\n„F-35 lajtning koji pripada 58 borbenoj eskadrili srušio se nedugo nakon poletanja“, saopšteno je iz vazduhoplovne baze Eglin, prenosi RTS.\nPilot je u stabilnom stanju i nije bilo žrtava ni na zemlji. Avion je izvodio rutinski trenažni let, a razlog pada još uvek je nepoznat.\nF-35 lajtning II je jednomotorni višenamenski borbeni avion pete generacije, sa umanjenom uočljivošću.\nNamenjen je za prevlast u vazdušnom prostoru, borbu protiv ciljeva na zemlji i moru, kao i za izvršavanje zadataka izviđanja.\nPodsetimo, u petak se srušio američki F-22, takođe na Floridi u blizini baze Eglin.


Dačić: Nesporno je da vlast želi nastavak međustranačkog dijaloga | Blok vesti\nDačić: Nesporno je da vlast želi nastavak međustranačkog dijaloga\nPredsednik Skupštine Srbije Ivica Dačić rekao je danas da je "neosporno" da vlasti žele da se nastavi dijalog sa predstavnicima opozicije kako bi njeni predstavnici učestvovali na predstojećim parlamentarnim i lokalnim izborima.\nOn je gostujući na TV Pink najavio da će uskoro ponovo razgovarati sa predsednikom Spoljnopolitičkog odbora Evropskog parlamenta Dejvidom Mekalisterom o formatu međustranačkog dijaloga.\n"Uspeh dijaloga će zavisiti od toga koje će teme biti (na dnevnom redu). Za (predstavnike opozicije) je važno da se usredsrede na polje gde mogu da dođu do zajedničkog imenitelja. Imate li neke primedbe na izborni zakon, na kontrolu izbornog procesa, na finansiranje političkih stranaka, medijske uslove, oko stvari gde konkretno može da se uradi", rekao je Dačić.\nOn je ocenio da učešće "stranaca" možda podstiče nerealna očekivanja kod predstavnika opozicije i da ne treba da "predlažu ono što oni nisu primenjivali".\nPredsednik Skupštine je i prethodne nedelje najavio razgovor sa predsednikom Spoljnopolitičkog odbora Evropskog parlamenta, pojašnjavajući da će se govoriti o nastavku, dinamici, temama i učesnicima međustrančkog dijaloga.\nOn je tada izjavio da razgovor i dijalog treba da bude sa svim strankama, jer se, kako je rekao, razgovara o izbornim uslovima.\nPrevious articleISTRAŽIVANJE: Hilti daleko efikasniji vikendom ujutru\nNext articleREAL VELIKI I U PORAZU: Kraljevski klub nagradio igrače Alkojana


Općina Lukavac: Održan sastanak sa predstavnicima UNHCR-a i Hildswerk-a – SodaLIVE.ba | Lukavački info portal\nOpćina Lukavac: Održan sastanak sa predstavnicima UNHCR-a i Hildswerk-a\nDanas je u Općini Lukavacodržan sastanak općinskog načelnika Edina Delića i predstavnika UNHCR-a i Hilfswerk-a, u vezi projekta “Pomoć povratnicima i raseljenim licima u šest odabranih općina/gradova kroz blisku saradnju sa lokalnim vlastima“, za čiju je realizaciju UNHCR odobrio finansijska sredstva.\nCilj projekta je da se osiguraju održivi ekonomski uslovi za ugrožene porodice povratnika i raseljenih lica, na način da se preduzete akcije prilagode specifičnim potrebama svakog korisnika pojedinačno, kao i šire zajednice. Projekat će omogućiti jačanje lokalnih kapaciteta, putem prenosa znanja i iskustva na opštine i organizovanje treninga i obuka predstavnika lokalnih vlasti vezano za pripremanje projekata i pristup raznim fondovima, tehniku upravljanja i implementaciju projektom. Također, projekat će pružiti pomoć u vidu grantova porodicama povratnika i raseljenih lica za samozapošljavanje u okviru poljoprivrede, stočarstva, voćarstva, zanatstva i drugih primarnih i sekundarnih privrednih sektora, sve u cilju ekonomskog osnaživanja i samoodrživog povratka/ostanka, te što lakše integracije/reintegracije u sredine u kojima žive.\nNačelnik Edin Delić je izrazio zadovoljstvo i zahvalnost donatoru zbog ovog projekta koji će pomoći najviše najugroženijim porodicama, koji do sada nisu bili učesnici sličnih projekata.\n– Mi imamo povratnike, imamo prostor u kojem je moguće realizirati ovakve projekte i meni je iznimno drago da smo se našli na listi općina u kojima će se se realizirati ove aktivnosti. Posebno bih naglasio da se osim socijalne komponente koja će biti jedan od kriterija, veliki značaj pridaje ekonomskoj održivosti i porodica i samog projekta. Finansijska sredstva su značajna naročito za porodice koje su u stanju socijalne potrebe i koje mogu ovaj inicijal iskoristiti da kako se u narodu kaže „nauče pecati ribu, a ne da im je pečenu serviramo“. U ovaj projekat će biti uključena i nedavno formirana lokalna akciona grupa (LAG) Modrac, koja korespondira sa ovim projektom, a mi ćemo se potruditi da kroz uspješnost implementacije ovog projekta, otvorimo vrata za neke druge kojim ćemo podsticati razvoj ruralnih sredina. UNHCR je osigurao sredstva za sve aktivnosti u projektu, a na osnovu kriterija i uz primjenu iskustava kroz već naučene lekcije iz prethodnih projekata, UNHCR će odabrati porodice kod kojih će će efekat implementacije biti najveći, koje imaju mlade ljude i koje mogu sredstvima pokrenuti ekonomski ciklus razvoja i opstanka porodice, je načelnik Općine Edin Delić.\nKada su u pitanju uslovi koji se moraju ispuniti kada je u pitanju odabir porodica za projekat, prvi je predznak ugroženost porodice – raseljena lica i povratnici u stanju potrebe.\n– Neki osnovni kriteriji će biti da porodice imaju status raseljene osobe ili povratnika, da su nezaposleni, lošeg materijalnog stanja, da posjeduju radne sposobnosti, sa svakim korisnikom će se pojedinačno raditi. Pomoć će biti pružena u skladu sa njihovim radnim sposobnostima, pomoć može biti u zanatskim ili poljoprivrednim mašinama, spektar je veoma širok, zavisno od njihove mogućnosti i sposobnosti za rad, istakla je Azema Avdušinović, menadžer projekta.\nTrajanje projekta je 12 mjeseci, a ukupna vrijednost za svih šest općina/gradova među kojima su još i Čapljina, Doboj, Kotor – Varoš, Novi Grad i Bihać je 2.500.000 KM.\nKarate klub “Master” pod vodstvom Dragiše Sekulića osvojio prve medalje\nPijan suvozač 40 KM, prekoračenje brzine 1000 KM…


Rusija izrazila protest Americi zbog ponašanja FBI - Sputnjik Srbija\n19:42 06 Jul 2020\n13:11 06.10.2019 Preuzmite kraći link\n„Moskva je duboko zabrinuta zbog ovog događaja. Oni koji donose odluke u Vašingtonu treba da razmisle kuda sistematski pritisci na Rusiju mogu da odvedu. Takva politika je kratkovida i opasna“, saopšteno je iz resora.\nMinistarstvo je odlučno protestovalo zbog tog incidenta, nazvavši ponašanje američkih specijalnih službi provokacijom.\n„Postavlja se pitanje da li američke vlasti, uprkos svojim izjavama, ne pokazuju strpljenje za normalizaciju odnosa, ili nisu sposobne da kontrolišu sopstvene specijalne službe“, naglašeno je u saopštenju ruskog spoljnopolitičkog resora.\nOni su dodali i da Jumaševa išla na forum „Dijalog Fort Ros“, čiji je cilj upravo da omogući jačanje saradnje između država.\n„Nažalost, konstruktivno raspoloženje organizatora konferencije naišlo je na oštro protivljenje određenih političkih struktura u Vašingtonu“, navodi se u saopštenju.\nPodsetimo, službenik Federalnog istražnog biroa ispitao je poslanicu Državne dume Ingu Jumašovu na aerodromu u Njujorku.


Vučić danas u Briselu sa Mogerinijevom i Stoltenbergom | SC Radar\nSat, 18 Nov 2017 13:48:14 +0000\nVučić danas u Briselu sa Mogerinijevom i Stoltenbergom\nPredsednik Srbije Aleksandar Vučić boraviće danas u Briselu gde će imati odvojene sastanke sa šeficom evropske diplomatije Federikom Mogerini i generalnim sekretarom NATO Jensom Stoltenbergom.\nVučić će sa Mogerini razgovarati u podne u sedištu Evorpske komisije u Briselu.\nDiplomatski izvori iz kancelarije visoke EU predstavnice navode da će osnovne teme razgovora biti odnosi Srbije i EU, napredak Srbije na putu ka članstvu u Uniji, situacija u regionu kao i dijalog o normalizaciji odnosa Beograda i Prištine koji se odvija uz posredovanje Mogerinijeve.\nPosle podne, u sedištu NATO u Briselu, predsednik Vučić imaće bilateralni sastanak sa generalnim sekretarom Alijanse Jensom Stoltenbergom i učetvovati na sastanku Severnoatlantskog saveta.\nPred posetu predsednika Srbije sedišu NATO diplomatski izvori Tanjuga u Briselu navode da između Srbije i Alijanse nema “gorućih pitanja” i da je reč o sastanku u okviru “kontinuirane saradnje na najvišem nivou”.\nPored partnerske saradanje Srbije i NATO, očekuje se da će teme razgovora predsednika Srbije sa Stoltenbergom i 29 ambasadaora zemalja članica Alijanse biti i situacija u regionu, unutrašnje reforme u Srbiji kao i odnosi Beograda sa Moskvom.\nOčekuje se da će se konstatovati i zadovoljstvo postignutim u okviru četiri tačke koje su dogovorene tokom prethodnog sastanka Vučića i Stoltenberga u Briselu u novembru 2016. godine.\nPrva od njih se odnosi na vežbu u organizaciji NATO u cilju priprema za reagovanje u vanrednim situacijma koja bi 2018. godine trebalo da se održi u Srbiji.\nU međuvremenu, u saradnji sa NATO Srbija je radila na podizanju kapaciteta za otklanjanje neekspolodiranih ubojnih sredstava i dala doprinos u obuci iračkih oficira u oblasti vojne medicine.\nJoš jedna o tema o kojoj se razgovaralo i gde je postignut napredak jeste normalizacija vazdušnog prostora u regionu, konkretno donjeg sloja vazdušnog saobraćaja iznad Kosova i Metohije čija će relaksacije dovesti do normalizacija civilnog vazdušnog saobraćaja iznad prostora KiM.\nTokom prethodnog sastanka generalnog sekretara NATO sa Aleksandrom Vučićem, Stoltenberg je ponovio stav da Severnoatlansta alijansa poštuje suverenu odluku Srbije o vojnoj neutralnosti.\nOn je tada ocenio da je Srbija izvoznik stabilnosti u regionu.\n– Srbija je u srcu Balkana, što je srce Evrope. Ona doprinosi na različite načine regionalnoj i nacionalnoj stabilnosti – poručio je tada generalni sekretar NATO.\nPredsednik Srbije u više navrata je naglašavao da Srbije jeste vojno neutralna, ali da želi saradnju sa NATO u cilju mira i stabilnosti u regionu, što je, prema Vučićevim rečima, preduslov za dalji ekonomski napredak Srbije.\nOčekuje se da Vučić i Stoltenber u sredu u sedištu NATO nastave razgovore o daljim zajedničkim izazovima, ali i potencijalima saradnje između NATO i Srbije.\nPored predsednika Vučića u delegaciji Srbije biće i ministar odbrane Aleksandar Vulin.\nNEUOBIČAJEN POTEZ SRPSKE LISTE Predstavnici Srba sa KiM u SVAĐI SA TAČIJEM, ali ne i sa …\nServer: Tramp da postupi hitno i sačuva mir na Balkanu\nPriština i dalje tvrdi: Gvineja Bisao priznala Kosovo\nMSP: Nadzor rada konzularnog odeljenja u Beču\nSPREMA SE ODGOVOR IZETBEGOVIĆU Evo šta je na sednici Saveta za nacionalnu bezbednost govorio …\nIzveštaj Rojtersa i AP-a o reakciji Moskve na vežbe SAD i Srbije\nTramp dozvolio LOVCIMA NA SLONOVE da donose trofeje iz Zimbabvea, pa se predomislio\nSituacija u Zimbabveu izmiče kontroli, a ovo je pet ključnih igrača DRAME KOJU PRATI CELA AFRIKA\nŠvedska ulaže 107 miliona dolara u modernizaciju nuklearke\nPregovarač FDP: Rok za pregovore o vladi nedelja u 18 sati


Plaćanje odmah 21 KM\nPlaćanje ponuđaču 119 KM\n2x noćenje za 2 osobe (djeca do 5 godina besplatno)\nNa najljepšem vidikovcu planine, između jahorinskih vrhova i živopisne doline rijeke Prače, 1620 metara iznad mora nalazi se hotel Bistrica. Udaljen je 12 km od Pala, a 28 km od Sarajeva sa kojima je povezan dobrim novoizgrađenim i rekonstruisanim saobraćajnicama. Hotel je izgrađen za potrebe XIV Zimskih olimpijskih igara 1984. godine i kategorisan je sa tri zvjezdice.\nRaspolaže sa 152 sobe i 8 apartmana što ukupno čini 320 osnovnih i 80 pomoćnih ležaja. Struktura soba je različita (jednokrevetne, dvokrevetne, dvokrevetne sa pomoćnim ležajem), a sve sobe imaju kupatilo, tv, sat.program i direktnu telefonsku liniju. Od sadržaja izdvajamo: restoran sa specijalitetima nacionalne i internacionalne kuhinje, aperirtiv bar, više sala različite namjene kapaciteta od 50 do 300 mjesta, a u sportsko rekreativnom dijelu zatvoreni bazen (16m x 8 m), 2 klasične saune, teretanu, salu za stoni tenis i bilijar, travnati fudbalski teren, terene za male sportove (košarka, rukomet, odbojka) i niz drugih sadržaja. Hotel je idealno mjesto za organizaciju različitih vrsta skupova, seminara, radionica, prezentacija, sportskih manifestacija, omladinskih susreta i dr.\nPreostalih 119 KM plaćate direktno u hotelu\nPopusti za djecu: djeca do 5 godina besplatno\nBoravišna taksa i osiguranje u iznosu od 2,50 KM/osoba/dan nisu uključeni u cijenu (djeca od 5 do 12 godina ne plaćaju boravišnu taksu, a plaćaju osiguranje u iznosu od 0,50 KM/dan)


Sirene 5. avgusta u podne\nNaslovna » BG servis » Sirene 5. avgusta u podne\nNeko drugi 4. avgust 2015. BG servis Postavite komentar\nSirene za javno uzbunjivanje povodom Dana sećanja na stradanje i progon Srba oglasiće se sutra, 5. avgusta u 12.00.\nPovodom obeležavanja Dana sećanja na stradanje i progon Srba biće aktivirane sirene za javno uzbunjivanje u trajanju od 60 sekundi, saopštili su nadležni iz Gradskog štaba za vanredne situacije.\nAkcija će se sprovesti u saradnji sa gradskim opštinama, poverenicima civilne zaštite, privrednim društvima i drugim pravnim licima na čijim se objektima nalaze sirene za javno uzbunjivanje. Sirene će sutra emitovati signal za prestanak opasnosti, ističe se u saopštenju.\nDan sećanja na stradanje i progon Srba obeležava se povodom odavanja počasti tragično stradalom srpskom narodu u akciji hrvatske vojske „Oluja“. (Beoinfo)\nTagovibeograd dan sećanja na stradanje i progon srba dan žalosti sirene\nPrethodni Manakovo kulturno leto od 7. do 29. avgusta\nSledeći Pločica sa natpisom o autoru skulpture „Igra mladosti“


Sjekirom oštetio automobil pa se zatvorio u kuću - Portal 072info\nSjekirom oštetio automobil pa se zatvorio u kuću\nO događaju je obaviješten dežurni tužilac Okružnog javnog tužilaštva Istočno Sarajevo\nU naselju Vukovići kod Milića uhapšen je muškarac čiji su inicijali I.D. zbog sumnje da je sjekirom oštetio automobil daevu parkiran u ovom mjestu, nakon čega se zatvorio u porodičnu kuću, odbijajući svaki vid saradnje, saopšteno je danas iz Policijske uprave Zvornik.\nPolicijskoj stanici Milići prijavljeno je juče oko 14.00 časova da je I.D. iz Milića sjekirom oštetio automobil i zatvorio se u porodičnu kuću.\nNakon pregovora, u kojima su učestvovali pripadnici Policijske stanice Milići, pregovaračkog tima Ministarstva unutrašnjih poslova Republike Srpske i Jedinice žandarmerije Zvornik, osumnjičeni je uhapšen sinoć u 21.30 časova.\nO događaju je obaviješten dežurni tužilac Okružnog javnog tužilaštva Istočno Sarajevo, a policija nastavlja rad na dokumentovanju krivičnog djela oštećenje i oduzimanje tuđe stvari prenosi Oslobođenje.\nPrethodni članakNova atrakcija: Skywalk uskoro i u BiH, evo u kojem gradu\nSljedeći članakLjudi su zbunjeni oko novih mjera na granicama Hrvatske, MUP poslao objašnjenje\nSuša uzima danak u BiH: “Sad je vrijeme da država reaguje”\nLjekari savjetuju da ljeti, osim vode, pijete izotonička pića...\nDanas se u našoj zemlji očekuje sunčano vrijeme uz...


Stavljena tačka na 2018: Nađnemedi i Šurjan šampioni TOP-a | Stonitenis.org\nStavljena tačka na 2018: Nađnemedi i Šurjan TOP šampioni\nŠampionska titula TOP-a 12, završnog seniorskog turnira za 2018. otišla je u ruke Valentina Nađnemedija, srpskog stonotenisera sa angažmanom u Nemačkoj i Sabine Šurjan, najbolje evropske juniorke i igračice srpskog šampiona Novog Sada.\nNađnemedi i Šurjan šampionski okončali 2018. (foto: STSV)\nKonkurencija u ženskom delu turnira bila je na zavidnom nivou s obzirom da su gotovo sve najbolje srpske igračice nastupale.\nKod muškaraca je ispoštovana tradicija pa i ove godine učešće nisu uzeli zaista najbolji srpski igrači, članovi A reprezentacije. Ako izuzmemo njih, svi ostali koji su zaslužili mesto na TOP-u, tu su se i našli.\nSkor 9:2 bio je dovoljan Nađnemediju da dođe do šampionske titule. Pobedu manje i poziciju manje ostvario je Ilija Majstorović iz zrenjaninskog Banata, dok je subotički stonoteniser Stefan Kostadinović završio na trećem mestu sa 7 pobeda i 4 poraza.\nNajbolji seniori (foto: STSV)\n4. Dimitrije Levajac 7:4 (Banat)\n5. Pero Tepić 7:4 (Stenes)\n6. Marko Popović 6:5 (Stenes)\n7. Nikola Strugarević 6:5 (Banat)\n8. Ivor Katić 5:6 (Radnički NS)\n9. Bence Bognar 4:7 (Spartak)\n10. Kristijan Červik 3:8 (Ada)\n11. Nemanja Đilas 3:8 (Banat)\n12. Matija Jovičić 1:10 (Nemačka)\nTurnir u ženskoj konkurenciji Sabina Šurjan odradila je na najbolji način. Odbranila je prošlogodišnju titulu pretrpevši samo jedan poraz u 11 mečeva, a bolja od nje bila je Aneta Maksuti, stonoteniserka Obilić-Aleve, koja je uprkos toj pobedi morala da se zadovolji srebrnom medaljom (skor 9:2). Na podijumu za trećeplasirane našla se još jedna članica Novog Sada, Izabela Lupulesku, koja je završila sa 8:3.\nOsvajačice medalja kod seniorki (foto: STSV)\n4. Andrea Todorović 8:3 (Poljska)\n5. Monika Knežević 7:4 (Josip Kolumbo)\n6. Dragana Vignjević 6:5 (Obilić-Aleva)\n7. Tijana Jokić 5:6 (Novi Sad)\n8. Ivana Vejnović 5:6 (Josip Kolumbo)\n9. Radmila Tominjak 3:8 (Novi Sad)\n10. Anđela Menger 3:8 (Banat)\n11. Reka Bezeg 2:9 (Banat)\n12. Neda Kandić 0:11 (Crvena zvezda)\nRezultati po mečevima


Saopštenje United Group: Telenor i Telekom prave kartel za uništenje slobodnih medija u Srbiji - Advertiser Serbia\nSaopštenje United Group: Telenor i Telekom prave kartel za uništenje slobodnih medija u Srbiji\nS ovim u veziMedijitelefonijatelekomtelenorUnited Group\nUnited Grupa, koja u Srbiji zapošljava više od 2.700 ljudi, zaprepašćena je odlukom kompanija Telekom Srbija i Telenor koje su dogovorile saradnju sa ciljem da se unište kablovski operator SBB i United Media, u okviru koje posluju slobodni mediji N1 i Nova S\n„Posle saznanja da o ovom nepoštenom poslovnom savezu postoje dokazi u vidu zvaničnih dokumenata, United Grupa će podneti tužbe pred domaćim i međunarodnim pravosudnim organima, a obratiće se i svim relevantnim institucijama u Evropskoj uniji.\nUčešće Telekoma u kartelskom udruživanju zarad gušenja slobodnih medija u Srbiji nije iznenađenje, jer United Grupa već godinama ukazuje na opstrukcije, pritiske i podmetanja od strane Telekoma, koji je za svoje monopolističko ponašanje uvek imao podršku najviših državnih funkcionera Srbije.\nSBB je, zbog kvaliteta svojih usluga i najboljeg izbora kablovskih kanala koje distribuira, uspevao da se odupre svim nezakonitim pritiscima od zaustavljanja razvoja, zabrane postavljanja opreme u mnogobrojnim opštinama, progonu od strane različitih inspekcija, do pretnji našim korisnicima koji se ucenjuju radnim mestima da nam otkažu ugovore.\nRukovodstvo Telekoma je, posle učešća u svim tim opstrukcijama, sada osmislilo i najnoviji napad kroz partnerstvo sa Telenorom da bi, kako su naveli u svojim zvaničnim dokumentima, stavili tačku na rad naše kompanije i tako nas prognali iz Srbije.\nNeshvatljiv je zato postupak Telenora, koji ima saznanja kroz kakva podmetanja u poslovanju u Srbiji prolazi United Grupa, da se i pored toga kao evropska kompanija kojoj su dobro poznati zakoni slobodnog tržišta odluči na partnerstvo čiji je cilj da se druga privatna kompanija finansijski ošteti i da slobodni mediji ostanu bez novca i prestanu sa emitovanjem programa.\nIako je nezakonito da državna kompanija bude posredni ili neposredni vlasnik medija, kompanija Telekom iz godine u godinu povećava svoj uticaj u medijima. Telekom je otišao i korak dalje i neskriveno želi da postane jedini “isporučilac medijskog sadržaja”, odnosno da uspostavi monopol u sferi javnog informisanja. U svim ovim nezakonitim aktivnostima, Telekom sve vreme ima bezrezervnu podršku vlasti. Sada se u posao uvođenja građana Srbije u potpuni medijski mrak uključila i češka kompanija Telenor, zbog čega bi najveću cenu mogli platiti građani Srbije koji ne bi imali mogućnost da se istinito informišu.\nUnited Grupa je nedavno institucijama Evropske unije poslala nesporne dokaze i činjenice o netržišnom ponašanju Telekoma u Srbiji i zakonski neprihvatljivoj pomoći ovoj kompaniji od strane svih državnih organa. Zbog najnovijih dokaza moraćemo da ukažemo i da se u pakt za pokušaj uništenja naše kompanije uključila i jedna evropska kompanija u vlasništvu Petra Kelnera.\nUnited Grupa vodeći je telekomunikacioni i medijski operator u Jugoistočnoj Evropi koji posluje u osam zemalja, ali ni u jednoj nismo nailazili na opstrukcije i nezakonite pritiske kao što je to slučaj u Srbiji.\nSnaga naše kompanije su naši korisnici i gledaoci koji biraju da budu istinito informisani, ali i naši mnogobrojni zaposleni čiju egzistenciju ne smeju da ugroze nečasni dogovori Telekoma i Telenora. Zbog svih njih, nećemo dozvoliti da planovi za uništenje kompanija United Media i SBB prođu bez zakonskih posledica po kreatore ovog nepoštenog poslovnog saveza, za koje verujemo da imaju i podršku vlasti u Srbiji.\nUnited Grupa uložila je u Srbiju skoro 900 miliona evra, a samo u prošloj godini više od 80 miliona. Ukoliko se odupremo svim nezakonitim napadima i sabotažama u razvoju kojima smo svakodnevno izloženi, nastavićemo sa investicijama u Srbiji ulažući 240 miliona evra u naredne tri godine.\nKvalitet naših usluga, ponuda najboljih programskih sadržaja, kao i lojalnost naših korisnika, garancija su nastavka našeg snažnog razvoja i još većeg poslovnog rasta kompanije koja u ovom trenutku ima oko 12.000 zaposlenih na svim tržištima. United Grupa, osim u Srbiji, posluje u Sloveniji, Hrvatskoj, Bosni i Hercegovini, Crnoj Gori, Severnoj Makedoniji, Bugarskoj i Grčkoj,“ navodi se u saopštenju.\n[ISTAKNUTI KOMUNIKACIJSKI PROJEKTI 2020] SAATCHI & SAATCHI BEOGRAD: „Čet Teatar Puž“ za Pozorište Puž


Od septembra otpuštanja nemedicinskog osoblja - Sputnjik Srbija\nOd septembra otpuštanja nemedicinskog osoblja\n22:48 17.07.2015 (osveženo 16:19 05.10.2015) Preuzmite kraći link\nMinistar zdravlja Zlatibor Lončar rekao je večeras da nemedicinsko osoblje u Srbiji čini 25 odsto zaposlenih u zdravstvu, da je takvo stanje neodrživo i da će ta situacija morati da se reši otpuštanjima, koja će početi u septembru.\n„Standardi su da bude 10 odsto nemedicinskog osoblja, a kod nas je 25 odsto. To je neodrživo. Nije problem za lekare, ali ćemo morati da rešimo nemedicinsko osoblje. Ići ćemo na princip da angažujemo ljude preko firmi koje rade te usluge“, istakao je Lončar gostujući u Dnevniku RTS-a.\nKada je reč o radiolozima, koji su deficitaran kadar u Srbiji, Lončar je rekao da je edukacija i zapošljavanje tog kadra u toku.\n„Uradićemo sve, pacijenti su na prvom mestu. Radimo, dajemo maksimum od sebe da pacijenti dobiju najbolje“, kazao je Lončar.\nGovoreći o nabavci aparata, on je najavio da će u ponedeljak i utorak biti raspisan tender za kupovinu aparata za zračenje.\n„Kupiće se najmanje četiri akceleratora, izgradiće se pet bunkera, uzeti simulatore i svu neophodnu opremu, ići ćemo principom ključ u ruke, da se odmah kupe i da budu osposobljeni do Nove godine“, rekao je Lončar za RTS, dodajući da će do hitne nabavke doći najviše zahvaljujući premijeru Aleksandru Vučiću i njegovom razumevanju.\nLončar je rekao i da su za ovu svrhu obezbeđena sredstva iz budžeta, od ukupno 800 miliona dinara.\nViše puta obarani tender u Sremskoj Kamenici napokon je uspeo, a ministar zdravlja navodi da ima još prostora da se uzme još jedan aparat i da ih bude ukupno četiri.\nGašenje preduzeća i masovni otkazi u više faza\n„Neka uzmu još jedan aparat, neka se to više završi, da ne gledamo sve te primere i slike i da ti problemi ne traju više po 40 godina“, istakao je Lončar.\nKada je reč o kreditu Svetske banke za nabavku aparata za zračenje, ministar ističe da je trenutno u toku procedura za nabavku, a biće kupljeno devet ili deset aparata.\nGovoreći o blokadi 17 zdravstvenih ustanova, Lončar kaže da je to nasleđen problem, ali je sada došao na red, jer su sudske odluke postale pravosnažne.\nnemedicinsko osoblje, otkazi, septembar, Zlatibor Lončar, Srbija


Petak, 13.03.2020 (18:00)\nUbedljiv NBA tim - Pobeda Denvera\n04.10.2009 · 00:00\nI zvanično su ispisane nove stranice bogate istorije kluba iz Humske 1. Denver Nagetsi su otvorili vrata svoje velelepne dvorane i odigrali istorijski meč sa momcima u crno-belim dresovima. Navijači domaćeg tima bili su zaiteresovani za ovaj revijalni meč pa su uz mnogobrojne navijače Partizana sa oduševljenjem čekali početak susreta. Zanimljivo je da se tog dana igrala i hokejaška utakmica, pa je za samo par sati na led postavljen košarkaški parket. Kako i dolikuje jednom zavničnom susretu timova iz različitih zemalja intonirane su himne SAD i Srbije.\nNašu zastavu, koja je posebno za tu priliku doneta iz srpske crkve u Denveru, je držao jedan od članova crno-bele ekspedicije Jovan Jegdić. Uz fenomenalno predstvljanje obe ekipe utakmica je mogla da počne. Od samog starta NBA tim je pokazao svoju jačinu, koju su crno-beli u par navrata uspevali i da ukrote. Viđeno je dosta atraktivnih poteza na obe strane, ali su asovi Denvera u tome ipak prednjačili. Crno-beli su imali dosta izgubljenih lopti što im je rematilo igru, međutim i domaćin je imao sličnih problema u nastavku. Imali su momci u crno-belim dresovima odličnih akcija, u trećoj deonicu su vezali i tri trojke. Ipak, Nagetsi su vodili čitavu utakmicu, a svoju prednost su uvećavali u svakoj četvrtini, da bi na kraju slavili rezultatom 102:70 (26:16, 24:17, 24:14, 28:23).\nNavijači Partizana bodrili su svoje ljubimce tokom čitave utakmice, a na kraju su otpevali i nezvaničnu himnu kluba za koji navijaju, a koja se od ove godine nalazi ispisana na crno-belom dresu. Crno-bela ekspedicija sutra rano ujutru kreće put Finiksa, u susret još jednoj od NBA utakmice, ovoga puta sa Finiks Sansima. Nakon utakmice trener Partizana Duško Vujošević je rekao: „Mislim da smo trebali i da smo mogli bolje da oigramo nego sto smo odigrali večeras. Sasvim je sigurno da su oni jedna kvalitetna ekipa, sa izvanrednim fizičkim predispozicijama, igraju jako brzu košarku. Igrali smo na njihovom terenu na 1600 metara nadmorske visine, sigurno je da mi nismo na to dovoljno adaptirani, sa jednim novim timom sa dosta mladih igrača. Za neke od njih smatram da greške koje su napravili večeras su kapital, u smislu da ih neće ponavljati. Ovo je za sve nas jedno novo i dobro iskustvo.\nNismo se dobro snašli na agresivnu odbranu, izgubili smo mnogo lopti i to je osnovna zamerka. I kada su u pitanju neki malđi i igrači, to je manji problem, nego za neke druge. Međutim bilo je i tenzije, jer prvi put se igra sa ovako kvalitetnom ekipom, gde dvanaesti igrač u Evropi pravi neku razliku, u Evroligi, a kamo li u NBA. Milsim da je fino bila posećene utakmica, bilo je dosta publike. Mislim da ćemo u Finiksu odigrati bolje i da ćemo neko iskustvo iz ovog meča već preneti nna taj.\nBez obzira na veliku razliku treba znati da su i druge evropske ekipe koje su igrale ovde gubile i sa većom razlikom. Mislim da se nismo obrukali, a da smo mnogo naučili i da ćemo to znanje primetiti tamo gde je i kada bude najpotrebnije.“Partizan: Rakočević 10, Vesely 3, Marić 16, Kecman 5, Rašić 11, Sinovec 4, Milošević 5, Đekić 1, Božić 3, Mitrović 5, Lučić 2.Denver Nuggets: Anthony 17, Martin, Nene 12, Smith 10, Carter 11, Lawson 9, Petro 6, Balkman 10, Afflalo 15, Allen 1, White 9, Looby 2, Draper.\nIN MEMORIAM: Borislav Bora Stanković (1925 - 2020)\nLegendarni košarkaš, trener i košarkaški radnik, preminuo je danas u ...\nOtvoreno pismo KK Partizan NIS\nDragi košarkaši, dragi članovi stručnih timova sportskog sektora, Vlada Srbije ...\nEvrokup i ABA liga suspendovane do daljnjeg: Informacija za vlasnike ulaznica za utakmicu Partizan NIS - Uniks\nNakon današnjih odluka Evrolige i ABA j.t.d. lige da takmičenja ...\nČekajući zvanične odluke\nKK Partizan NIS obaveštava svoje navijače da će poštujući odluke ...\nOstoja Mijailović za TV Partizan o Korona virusu i mogućim scenarijima\nPovodom situacije sa Korona virusom koja iz dana u dan ...\nTrijumf protiv Mege za overu prvog mesta u ABA j.t.d. ligi\nU XXI kolu regionalnog šampionata, crno-beli su u Štark Areni ...


BRČKO: U SAOBRAĆAJNOJ NEZGODI PREMINUO VOZAČ - UGLJEVIK.INFO\nNaslovna RS/BiH Brčko BRČKO: U SAOBRAĆAJNOJ NEZGODI PREMINUO VOZAČ\nBRČKO: U SAOBRAĆAJNOJ NEZGODI PREMINUO VOZAČ\nPosted on 27. marta 2017.\nPolicija Brčko distrikta BiH dana 27. 3. 2017. godine oko 00,10 sati je obaviještena da se na magistralnom putu Brčko-Bijeljina u ulici Semberska u Brčkom, dogodila teška saobraćajna nezgoda u kojoj je učestvovalo jedno vozilo, koje je sletjelo u kanal pored puta.\nOdmah po saznanju na mjesto događaja izašli su policijski službenici koji su utvrdili da se radi o putničkom vozilu marke „Golf“ bosanskohercegovačkih registarskih oznaka, kojim je upravljao vozač sa inicijalima V.M. rođen 1987.godine iz Brčkog, koji je nakon nezgode, vozilom službe hitne pomoći prevezen u Medicinski centar u Brčkom. Isti je u Medicinskom\ncentru, usljed zadobijenih povreda, preminuo.\nNa licu mjesta, od strane policijskih službenika Policije Brčko distrikta BiH, obavljene su uviđajne radnje a o svemu je upoznat dežurni tužilac Tužilaštva Brčko distrikta BiH.\nUviđajnim radnjama konstatovano je da se imenovani najvjerovatnije kretao iz pravca Bijeljine u pravcu Brčkogi i dolaskom u ulicu Semberska, isti je sletio sa puta u desni kanal nakon čega je prednjim dijelom vozila udario u betonski propust.\nPrevious article REDOVNA GODIŠNJA AKCIJA DOBROVOLJNOG DARIVANJA KRVI\nNext article Britanija počinje zvanično izlazak iz EU


Predrag Simić Borko Puškić Marko Stefanović Dario Adamov Vladan Dimitrijević Aleksandar Vasiljević Dejan Perić Stefan Aksović Goran Živković Dragana Milićević\nČetvrtak, 13.07.2017 14:33\nNaprednjaci govore da žele da sarađuju sa Rusijom, i spominju vekove bratske ljubavi a prećutkuju ono što stalno spominju Dveri, a to je referendum o ulasku Srbije u NATO. Oni to ne smeju jer znaju da je većina Srba protiv ulaska Srbije u NATO.\n„Gospodin Orlić je u ime SNS-a, nakon moje konferencije za novinare, konfuzno i uznemireno komentarisao ono što ja nisam ni izgovorio, kao na primer da Dveri imaju nešto protiv vojne saradnje sa Rusijom i Belorusijom i govorio kako nismo obavešteni da u nizu zemalja postoji privatna inicijativa u odbrambenoj industriji. Naravno da mi znamo da širom sveta postoji privatna inicijativa u vojnoj industriji, međutim reč je o suverenim državama koje suvereno vode svoju politiku.\nU Srbiji stvari stoje dosta drugačije. Vučić je za savetnika postavio Tonija Blera, premijera britanske vlade koji je to bio kada je Srbija surovo napadnuta od strane NATO pakta. Bler je u tome aktivno učestvovao znajući da to ima za posledicu ubijanje naše dece, žena, staraca, vojnika i razrušavanje infrastrukture. Ako je Vučić jednog takvog čoveka i osvedočenog zločinca postavio za savetnika, možemo li mi imati poverenja u njega, koji je krajem juna iskazao da se deo naše vojne industrije privatizuje“ – rekao je narodni poslanik Dveri, Zoran Radojičić.\nOn je rekao da Dveri shvataju značaj vojne industrije u životu jedne zemlje i to nisu stvari sa kojima se Dveri mogu igrati.\n„Mi smo napomenuli da i druge zemlje imaju vojnu saradnju, ali tako da ne ugrožavaju ni čiji ekonomski ili vojno-bezbednosni interes. Srbija već dugi niz godina vodi jednu neodgovornu politiku zadovoljavajući tuđe interese, a ne brine o svojim građanima. Srbija sa 79 pripadnika učestvuje od 2013. na vežbi „Sajber 2017“ u Rumuniji, Mađarskoj i Bugarskoj. Pošto se to dešava na obalama Crnog mora, postavlja se pitanje šta naši pripadnici tamo traže? Naravno oni za to nisu krivi, politika je za to kriva.\nNe zaboravimo da NATO već godinama vrši pritisak na Rusiju i već deceniju pokušavaju da opkole Rusiju. Već godinama u nazad pokušava se da se uplaši Rusija i da joj se demonstrira moć na obalama Crnog mora i postavlja se pitanje šta će naša vojska tamo. Dveri su ubeđene da nama tamo nije mesto“ – istakao je Radojičić.\nRadojičić je na kraju pitao građane Srbije da li znaju da u prostorijama zgrade Narodne skupštine radi jedna NVO koja se zove „Vestminsterska fondacija“, koja je finansirana novcem iz inostranstva.\n„Zamislite da neko od nas ode u Britaniju sa namerom da se u njihovom parlamentu otvori kancelarija neke NVO koja će savetovati njihove poslanike kako da troše novac i šta da rade. Razumem uznemirenost gospodina Orlića, ovo su za njih jako bolne i neprijatne teme, građani Srbije su svesni da je život u Srbiji težak i naporan i postoji paralelna stvarnost koja se prikazuje u medijima“ – zaključio je narodni poslanik Dveri.\nZoran RadojičićIzjaveZoran RadojičićRusijaNATOToni BlerVučićNVOVestministarska fondacijaSajber 2017


Agencija Mirjana Prevod pružam osiguranicima sve potrebne usluge u postupku ostvarivanja njihovih prava na inostranu penziju iz svih zemalja EU (po konvenciji), kao i zemalja bivše SFRJ.Takođe pomažemo u spajanju radnog staža iz Srbije i svih zemalja EU. Svakodnevno smo u direktnim kontaktima sa klijentima informišemo i objašnjavamo im sve bitne činjenice od kojih zavisi njihovo ostvarivanje prava na penziju. Pritom im predočavamo uslove za ostvarivanje tih penzija, dajemo pregled potrebnih dokumenata, kao i način pokretanja i vođenja postupka.\nOsiguranici da bi ostvarili pravo na neku od penzija (mirovina, renta i sl.) treba da ispunjavaju uslove za tu penziju pre svega u pogledu navršenih godina života i najmanje traženog staža osiguranja, a ponekad i nekih drugih uslova što zavisi od propisa svake konkretne zemlje. Od velike je važnosti da se osiguranici na vreme interesuju o stažu osiguranja koji ostvare u svakoj zemlji u kojoj su radili, da li je on pravilno evidentiran, da čuvaju dokaze o radu i osiguranjima, da se interesuju o uslovima za ostvarivanja prava na penziju i sl.\nUvek skrećemo pažnju strankama na značaj postojanja zaključenog sporazuma (konvencije) o socijalnom osiguranju između naše zemlje i zemlje u kojima su radili, kao i na pravila vođenja postupaka za ostvarivanje prava na penziju, što podrazumeva da se zahtev za svaki od oblika penzija podnosi kod domaćeg nosioca penzionog osiguranja, bez obzira da li osiguranik ima staža osiguranja u svojoj zemlji ili ne. Nakon podnošenja zahteva za penziju, domaći nosilac penzionog osiguranja podnosi zvaničan zahtev za penziju osiguranika inostranom nosiocu penzionog osiguranja.\nAgencija Mirjana Prevod takođe vrši i usluge pravne pomoće kod dobijanja socijalnog osiguranja iz zemalja ugovorenica\nDo vaše nemačke, švajcarske, austrijske, francuske penzije ili penzije iz neke druge inostrane zemlje možete u svakom slučaju doći daleko lakše uz pomoć i savete agencije Mirjana Prevod.


BiH tužena zbog HE Buk Bijela: Šta je sporno u velikom projektu koji na Drini planiraju RS i Srbija? - Serbia Energy Serbia Energy Balkan I Energetika - BiH tužena zbog HE Buk Bijela: Šta je sporno u velikom projektu koji na Drini planiraju RS i Srbija?\n3. June 2020. / Region energetika\nŽalbu Sekretarijatu ESPOO konvencije (Konvencija o procjeni uticaja na životnu sredinu preko državnih granica) su podnijeli Centar za životnu sredinu Banjaluka i Aarhus centar iz BiH, zajedno sa organizacijama Green Home i Ozon iz Crne Gore\nSekretarijatu ESPOO konvencije podnesena je žalba protiv BiH zbog kršenja i izbjegavanja procedure o prekograničnoj procjeni uticaja na životnu sredinu za projekat izgradnje hidroelektrane Buk Bijela, koju zajednički planiraju da grade Republika Srpska i Srbija na rijeci Drini.\nŽalbu Sekretarijatu ESPOO konvencije (Konvencija o procjeni uticaja na životnu sredinu preko državnih granica) su podnijeli Centar za životnu sredinu Banjaluka i Aarhus centar iz BiH, zajedno sa organizacijama Green Home i Ozon iz Crne Gore, piše Capital.ba.\nSaradnja Crne Gore\nIzgradnja HE Buk Bijela instalisane snage od 93 MW planirana je na rijeci Drini, na teritoriji Republike Srpske.\nPortal CAPITAL objavio je prije godinu dana da je poništena ekološka dozvola za HE Buk Bijela nakon što je Okružni sud Banjaluka donio presudu kojom se uvažava tužba Arhus centra BiH. Gradnju HE Buk Bijela zagovara Elektroprivreda RS, a memorandum o izgradnji potpisan je 2017. s kompanijom „Kineska državna aero-tehnološka međunarodna inženjerska korporacija”. Objavljeno je i da da Vlada RS priprema javni poziv za izbor firme koja će graditi HE Buk Bijela iako ne postoji elaborat o očekivanim troškovima, prihodima ili načinu realizacije projekta, kao ni studije opravdanosti te investicije.\nNakon zajedničke sjednice vlada Republike Srpske i Srbije početkom prošle godine rečeno da će dvije zemlje, pored zajedničke gradnje hidroelektrana Foča i Paunci, graditi i hidroelektranu Buk Bijela.\nKoncesija za izgradnju i korišćenje HE Buk Bijela vrijednosti 382,4 miliona KM dodijeljenja je prije četiri godine ERS-u i HE na Drini, piše Capital.ba.


Dara Bubamara: Nova pesma i spot Manipulacija! (VIDEO) - Muzika - Region - Vesti - Svet Plus\n10:12 8. OKT 2019.\nMuziku za novu pesmu Dare Bubamare, "Manipulacija" radio je G. Ratković Rale, a tekst koautori A. Slović / G. Gajević.\nKomentari na YouTube kanalu Dare Bubamare su uglavnom pohvalni. Svi je nazivaju "pevačicom budućnosti", ali je bilo i onih koji su pesmu i spot uporedili sa onim Majli Sajrus "Mothers daughter", takođe i "kopijom Jelene Karleuše".\nPoslušajte i pogledajte pa procenite sami.


Nikolić o Upravi, o 'borbi', o pojačanjima... - Sportske.net\nNikolić o Upravi, o 'borbi', o pojačanjima...\nTrener Partizana Marko Nikolić rekao je danas da mu se čini da ima podršku Uprave, a da od skorih spekulacija o njegovom odlasku iz kluba oseća "veliki teret".\nBeogradski mediji su 29. decembra objavili da će Partizan otpustiti Marka Nikolića i na njegovo mesto dovesti bivšeg igrača Ivana Tomića.\nUpravni crno-belih je sutradan saopštio da trener crno-belih Marko Nikolić uživa njihovu jednoglasnu podršku.\n"Čini mi se da imam podršku u ovom trenutku, odnosno želim da verujem da je tako", rekao je Nikolić novinarima u Sportskom centru Teleoptik.\n"Ja sam tako vaspitan i naučen da komuniciram sa ljudima uživo u četiri oka i da kažem ono što imam. Ja sam sve što sam imao rekao ljudima koji vode klub", rekao je Nikolić.\nOn je rekao da ke dobio veliku podršku javnosti, navijača, medija, radne zajdnice i igrača i da mu je ta podrška imponovala.\n"To je nešto što meni imponuje, ali mi je stvorilo i obavezu. Osećam veliki teret na svojim ledjima i to sam rekao svojim saradnicima. Od tog dana pa nadalje više ništa nije isto. Mi moramo da budemo na visini zadatka i da budemo bolji nego što smo ikada bili", rekao je Nikolić.\nTrener crno-belih je rekao da je sve što je uradio u Partizanu ostavilo trag.\nFudbaleri Partizana okupili su se danas u Beogradu pred početak priprema za prolećni deo Super lige Srbije, a Nikolić je rekao da je srećan zbog što vidi ekipu na okupu.\n"Veoma sam srećan da vidim ovu grupu na okupu. Samo tri čoveka koji su jesenas bili s nama više nisu tu. To su Vojislav Stanković, čiji odlazak moramo da nadomestimo, Beko Fofana i Ljubiša Ranković s mesta sekretara stručnog štaba", rekao je Nikolić.\nOn je istakao da su crno-belima potrebna dva, tri pojačanja i to na pozicijama centranog beka i desnog beka. Takođe, on je rekao da klub prati odredjene igrače, ali nije želeo da otkrije njihova imena.\n"Velika borba je ispred nas. Imamo dobru početnu pozciju, koju smo izborili teškom mukom. Imamo i neprijatno iskustvo iz prošlog proleća i sve me to čini jako opreznim. Moramo da radimo još više i bolje. Sa ovom grupom igrača, uz dva-tri pojačanja i ja kao njihov trener nemam problem da podjemo u tu bitku", rekao je on.\nNikolić je rekao da bi bio srećan ukoliko se sportski direktor Dragan Ćirić "izbori sa čelnicima kluba" i učini sve da sadašnji tim ostane na okupu, ali je istakao da klub mora da pokaže Saši Iliću, Danku Lazoviću i Nikoli Drinčiću koliko su važni za crno-bele.\n"Oni su za Partizan za duže staze. Sa Markom ili bez njega, oni su dobri za Partizan, a ne za trenere", rekao je Nikolić.\nBeogradski mediji su pisali da je Stefan Babović na korak od povratka u Partizan, a Nikolić je rekao da nema informacija o tome i dodao da bi on bio igrač koji bi pravio razliku na terenu.\n"To nije onaj Stefan kog iz određenih razloga, a možda i opravdanih navijači Partizana pamte, to je sada ozbiljan čovek", kazao je Nikolić.\nPartizan je jesenji deo Super lige Srbije završio na prvom mestu sa 38 bodova, šest više od Crvene zvezde.\nCrno-beli će prvi takmičarski meč u prolećnom delu šampionata odigrati 21. februara na svom stadionu protiv Voždovca.


CIGARETE POSKUPLJUJU U 2010. | MEDIJA CENTAR BOR - Borski Info - centar - Gradjanska čitaonica Evropa\nCIGARETE POSKUPLJUJU U 2010.\nPredstavnici „Japan tobako internešenel“ (JTI) najavili su danas da bi cigarete u 2010. godini trebalo da poskupe, zbog redovnog povećanja akciza od 1. januara sledeće godine.\nDirektor korporativnih poslova i komunikacija u JTI za zapadni Balkan Goran Pekez, na konferenciji za novinare, nije precizirao za koliko će to poskupljenje iznositi, jer to, kako je rekao, zavisi od svakog proizvođača pojedinačno, kao i od kretanja na tržištu. Prema njegovim rečima, ostali faktori koji utiču na maloprodajnu cenu cigareta su inflacija, devizni kurs, troškovi sirovina, kao i premija za proizvodnju duvana koja je ove godine snižena za oko 80 odsto u odnosu na prošlu godinu.\n„Trenutno, minimalna akciza na cigarete iznosi 38,25 dinara po paklici, a takozvani zdravstveni dinar, koji se usklađuje sa godišnjom stopom rasta cena na malo iznosi 1,26 dinara po paklici, dok će od 2010. godine fiksni deo akcize na cigarete biti povećan sa 12 na 17 dinara po paklici“, precizirao je on.\nPekez je kazao da je ove godine JTI zabeležila pad proizvodnje za oko 20 odsto u odnosu na prošlu godinu, otkupila oko 2.530 tona duvana i izvezla duvanskih proizvoda u vrednosti od oko 14 miliona dolara, napominjući da ukupna proizvodnja duvana u Srbiji iznosi oko 7.200 tona godišnje, a potrebe domaćeg tržišta su izmedju 10.000 i 20.000 tona za godinu dana.\nKada je reč o premiji za proizvodnju duvana, Pekez je naveo primer Mađarske, koja isplaćuje tri evra po kilogramu duvana, a u Srbiji se izdvaja samo po 20 dinara i istakao da će ta kompanija učiniti sve da proširi broj proizvođača duvana sa kojima sarađuje.\nPrema njegovim rečima, u ovoj godini nisu primećena značajnija pomeranja u struktruri potrošnje cigareta u Srbiji, kao ni značajniji pad u potrošnji.\nMenadžer za odnose sa državnim organima u JTI Vuk Pribić istakao je da je planom budžeta za 2010. godinu predvidjeno da prihod države od akciza na duvanske proizvode iznosi 54,4 milijarde dinara, što je, prema njegovim rečima, oko 8,2 odsto ukupnih prihoda u budžetu.\nPribić je istakao da u Srbiji oko 60 odsto od ukupne cene cigareta po paklici odlazi državi, a u nekim zemljama EU i do 80 odsto.\ncena cigaretaDirektor korporativnih poslova i komunikacijaGoran PekezJTISrbijaVuk Pribić\nPrethodni članakIZABRAN NOVI OPŠTINSKI ODBOR SRS U BORUSledeći članakNEDOZVOLjENI MINUS UMANJUJE ŠANSU ZA BUDUĆE KREDITE


Timoti Les: Novi regionalni entitet na Zapadnom Balkanu postaje stvarnost - Politika - Dnevni list Danas\nPočetna » Politika » Timoti Les: Novi regionalni entitet na Zapadnom Balkanu postaje stvarnost\nBritanski stručnjak za Zapadni Balkan govori za Danas o glavnim dostignućima samita u Skoplju\nM. Stojanović29.07.2021. 12:33\nGlavno dostignuće samita u Skoplju jeste to što novi regionalni entitet na Zapadnom Balkanu postaje stvarnost, kaže za Danasov portal Timoti Les, saradnik istraživačko-analitičkog centra Demostat sa Univerziteta Kembridž i stručnjak za Zapadni Balkan.\nOn tako komentariše poruke koje su predsednik Srbije Aleksandar Vučić i premijeri Severne Makedonije i Albanije, Zoran Zaev i Edi Rama, poslali na otvaranju regionalnog ekonomskog foruma u Skoplju, koji se održava u okviru inicijative, a koja je iz „Mini Šengena“ danas preimenovana u „Otvoreni Balkan“ („Open Balkans).\nPovodom promene imena tog projekta, Les konstatuje:“Zamena imena Mini Šengen jednim zvaničnijim nazivom doprineće stvaranju tog novog entiteta“.\n„Regionalni entitet je prirodna posledica sloma procesa evropske integracije, što znači da tri države učesnice moraju da pronađu alternativno sredstvo da bi postigle svoje strateške ciljeve, a sve tri žele da unaprede ekonomski rast. Uklanjanje barijera za trgovinu i privredu jeste način da se to postigne. Srbija time može da konsoliduje svoju lidersku poziciju na Balkanu, i da privuče Kosovo, BiH i Crnu Goru, gde žive srpske manjine, natrag u svoju orbitu. Albanija može da privuče albansku dijasporu u drugim delovima ovog regiona. Severna Makedonija može da obezbedi svoj opstanak kao države, u okolnostima kada dolaze pretnje da opstane iz Grčke i Bugarske“, smatra naš sagovornik.\nPrema Lesovom mišljenju, sada će nastupiti „period konsolidacije“. Kako objašnjava:“Prošlog meseca tri navedene države su nagovestile da će prepustiti liderstvo Mini Šengena Evropskoj komisiji. EU će biti srećna zbog toga, jer to nudi svojevrsno rešenje za problem Balkana koji se ne pridružuje EU, a i SAD će biti srećne“.\n„Moguće je da će se Mini Šengen sada povezati sa naporom EU da se uspostavi regionalna carinska unija, što će ohrabriti Kosovo, BiH i Crnu Goru da se pridruže. To bi moglo da izazove bojazni Srbije, ali neučestvovanje u ovom projektu u stvarnosti bi značilo političku i ekonomsku izolaciju“, tvrdi Timoti Les.\nAlbanijaAleksandar VučićBiHCrna GoraDemostatEdi RamaEUevropska integracijakembridzKosovoMini Šengenregionalni ekonomski forumSADsamit u SkopljuSeverna MakedonijaSrbijaTimoti Lestrgovina i privredaZapadni BalkanZoran ZaevBeogradLondonSkoplje\nJedno reagovanje na “Timoti Les: Novi regionalni entitet na Zapadnom Balkanu postaje stvarnost”\n30. jula 2021. u 08.10\nG.Timoty hvala da ste iskreno izjsvili,previše i predugo je patnje u srce EU.


Bokserima Kosova ponovo zabranjen ulazak u Srbiju – Sandzaklive najnovije vijesti iz Sandžaka\nobjavio sandzaklive 24. Oktobra 2021., 19:24\nTakmičari sa Kosova u subotu i nedjelju pokušavaju preći granicu kako bi nastupili na Svjetskom prvenstvu u Beogradu, ali im vlasti Srbije to ne dozvoljavaju.\nDelegacija Bokserskog saveza Kosova zaustavljena je na graničnom prelazu Merdare, pošto joj vlasti Srbije treći put nisu dozvolile da uđe u Srbiju radi učešća na Svjetskom prvenstvu u Beogradu.\nOlimpijski savez Kosova (KOK) saopćio je kako je u subotu delegacija Kosova, u kojoj su tri boksera, selektor i sekretar Bokserskog saveza, dva puta pokušala ući u Srbiju kako bi učestvovala na Svjetskom prvenstvu, ali im granični organi Srbije nisu dozvolili zbog državnih simbola na uniformama sportista.\nDelegacija Kosova je u nedjelju pokušala po treći put ući u Srbiju, ali je ponovo odbijena, prenosi Anadolija.\nMinistarstvo: Prekršeno pravo sportista\n“Ekipa je pokušala preći granicu na Merdaru, ali je nakon dva sata čekanja na granici i detaljne kontrole automobila i odjeće, policija Srbije dobila nalog Vlade Srbije da joj ne dozvoli ulazak u Srbiju“, navodi se u reakciji KOK-a.\nOlimpijski komitet Kosova osuđuje ponašanje srbijanske strane i zahtjeva da se protiv nje poduzmu mjere.\nMinistarstvo kulture, omladine i sporta Kosova je osudilo odluku vlasti Srbije da spriječe ulazak sportista Kosova na teritoriju Srbije.\n“Srbija je ovom akcijom, kao organizator Svjetskog prvenstva u boksu, prekršila pravo sportista i pravo Bokserskog saveza Kosova da učestvuje na prvenstvu, definirano pravilima međunarodnih sportskih organizacija“, navodi se u saopćenju Ministarstva.\nReagirala i Svjetska bokserska federacija\nMinistarstvo je zatražilo od nadležnih organa države Srbije da poduzmu neophodne mjere i brzo reagiraju kako bi takmičari sa Kosova stigli na vrijeme za učešće na SP-u, koje počinje u nedjelju i traje do 6. novembra.Reklama\nBokserski savez Kosova punopravni je član Svjetske bokserske federacije (AIBA) od 2014. godine.\nU subotu je i AIBA reagirala na to što timu Kosova nije dozvoljeno učešće na takmičenju u Beogradu, rekavši kako očekuje da se delegacija Kosovskog bokserskog saveza tretira “ne drugačije od delegacije bilo koje druge članice AIBA-e“ te dodala da očekuje učešće Kosova na ovom prvenstvu.\nDODIK SE MORAO DOGODITI, A MORA LI SE DOGODITI RAT: Ako Evropljani žrtvuju svoje muslimane, neko će dovesti talibane!\nPrava majstorija Novopazaraca Ziljkića – kakva golčina u derbiju (VIDEO)…SportPogotkom Almedina Ziljkića, momka rođenog u Novom Pazaru, Olimpija je stigla do prednosti u duelu sa Koperom, bila je to prava majstorija. Foto: Youtu…\nSvečano otvoren šampionat sveta u boksuSportBEOGRAD – Svetsko prvenstvo u boksu, 21. po redu, svečano je otvoreno večeras spektakularnom ceremonijom u Štark Areni.Šampionat su otvorili predsedni…


Nema dogovora o sudbini radnika „Arcelor Mittala“ - BIGportal.ba\nNema dogovora o sudbini radnika „Arcelor Mittala“\n28 Avgusta, 2019 28 Avgusta, 2019 046\nJoš nema dogovora kompanije “Arcelor Mittal” i Vlade Republike Srpske o sudbini 300 radnika za koje je to preduzeće najavilo da od 1. septembra ostaju bez posla.\nDirektor te firme Mladen Jelača rekao je da ne može dati odgovor na pitanje šta će biti sa proizvodnjom u “Mittalu” od septembra.\n“Odgovore daju vlasnici kompanije iz Londona i Vlada RS. Očekujem narednih dana da bude nešto, naravno prije 1. septembra”, kazao je kratko Jelača.\nPortal CAPITAL objavio je u maju da “Mittal” otpušta 300 radnika od septembra kada će smanjiti proizvodnju.\n„Zbog stalne neizvjesnosti oko dugoročne budućnosti proizvodnje željezne rude u Prijedoru „Arcelor Mittal“ Prijedor je morao donijeti tešku odluku o smanjenju proizvodnje željezne rude sa 1,5 miliona na milion tona, kako bi zaštitio što veći broj zaposlenih u dužem vremenskom periodu. Očekuje se da će novi plan biti u primjeni od 1. septembra 2019. godine. Ove suštinske mjere će neizbježno dovesti do gubitka 300 zaposlenih u ‘Arcelor Mittalu’“, navedeno je u tada u saopštenju “Mittala”.\nKompanija „Mittal“ zapošljava oko 800 radnika, a buduće planove su obrazložili nesigurnošću postojanja budućnosti rudarstva u Prijedoru.\n„Smanjenjem proizvodnje na milion tona godišnje, efektivni vijek rudnika Omarska biće produžen za period do 10 godina. Bez preduzimanja ovih mjera, rudnik će morati da se zatvori 2025. godine“, istakli su u „Mittalu“u maju ove godine.\nVideo igra Blair Witch: Povratak vještice\nPOHVALIO SE: Muškarac pucao u Banjaluci\nStoltenberg: Odnosi s Rusijom najgori od Hladnog rata\nPutin: Ukidanje prava veta uništilo bi Ujedinjene nacije\nTiodorović: Kovid propusnice važiće deset dana, potom slijede oštrije mjere\nRegistrovan jak zemljotres u Albaniji; potres se osjetio u Crnoj Gori\nNajbolje obučena žena svijeta u najneobičnijoj haljini koju smo vidjeli do sad\nLete “varnice” – premijer optužio EU: “Ucjena i prijetnja”\nStanković: Lijepo je igrati pod pritiskom\n“Kako Vlahović može da odbije to? Zaista ne znam”\nDnevni unos soli je daleko iznad gornje granice; Alternativa?\nJose Armando i danas je zavodnik: Dok su Esmeralda i žene uzdisale za njim, on je imao tajnog dečka u...\nVakcinisani u BiH ne mogu u EU zbog “QR Barcode”


Sportske.net - Daniloviću novi mandat na čelu KSS, umesto Rakočevića još jedna košarkaška legenda!\nDaniloviću novi mandat na čelu KSS, umesto Rakočevića još jedna košarkaška legenda!\nNa predlog predsednika izabrana su i četiri potpredsednika.\n"U naredne četiri godine očekuju nas Olimpijske igre, evropska prvenstva… Seniorke su se već kvalifikovale na Evropsko prvenstvo i Olimpijske igre, 3 na 3 reprezentacija je takodje izborila plasman na OI. Ima stvari koje smo radili dobro, ima i nekih stvari koje u naredne četiri godine možemo da radimo još bolje sa novim Upravnim odborom, kome ovom prilikom čestitam. Siguran sam da će biti tako", dodao je on.\nZa novog predsednika Skupštine KSS izabran je Blaž Stojanović, koji je zamenio Dragana Gačića.\nE sad je kompletan savez pun igokeanaca. Sahrana srpske kosarke je gotova, Igoru nije trebalo da prlja ruke tu sa takvim ljudima.


POLITIČARI O FUNKCIJAMA, GRAĐANI O SIROMAŠTVU Šta otkrivaju predizborne poruke i očekivanja @ InfoBijeljina \nPOLITIČARI O FUNKCIJAMA, GRAĐANI O SIROMAŠTVU Šta otkrivaju predizborne poruke i očekivanja\nUkoliko se lokalni izbori zaista održe u novembru, kako je za sada planirano, vjerovatno ćemo ponovo svjedočiti predizbornoj kampanji koja obiluje bombastičnim porukama o vitalnim nacionanim interesima, jedinstvu, ugroženosti. Mada takave poruke nemaju mnogo veze s lokalnim nivooom vlasti, činjenica je da političke partije već decenijama na tim pričama dobijaju izbore.\nS druge strane, građani se žale na lošu infranstukturu, siromaštvo, nezaposlenost, naopaku socijalnu politiku Ipak, u stanju su da uvijek progutaju isti mamac.\nUpravo ovaj paradoks pokušaće da razbistre aktivisti i novinari Udruženja građana “Impuls” Banjaluka, kroz projekat “Društvo u tranziciji – između političkih obećanja i potreba građana”.\n– Cilj nam je da predstavimo javnosti potrebe i probleme građana, s posebnim naglaskom na male i ruralne zajednice, koje su uvijek zapostavljene. Želimo da se čuje njihov glas i da na taj način pošaljemo poruku da se lokalne politike moraju “prizemljiti”, jer praksa pokazuje da se u BiH lokalni izbori, kad su u pitanju kampanja i političke poruke, ni po čemu ne razlikuju od parlamentarnih, ili izbora za predsjednika RS, odnosno članove Predsjedništva BiH – kaže Jelena Jevđenić, koordinatorka ovog projekta, kooji UG “Impuls” provodi uz podršku Ambasade Češke Republike u BiH.\nJelena Jevđenić je dodala da je jedan od ciljeva projekta da se predstave nove snage na političkom nebu u BiH, ali i osvijetli koliko su njihovi programi okrenuti realnim problemima građana.\nŠta očekuju od lokalne vlasti imaće priliku da kažu građani opština Stolac, Berkovići i Drvar, gradova Bihać, Bijeljina, Banjaluka, te još nekih lokalnih zajednica.\nPrvi su anketirani građani i aktivisti u Mostaru, koji su rekli da su se čelnici HDZ BiH i SDA, nakon 12 godina bez izbora, dogovorili kako će podijeliti mandata i kontrolu nad lokalnim budžetom, ali da niko ne nudi rješenje kako unaprijediti život Mostaraca i, kako su rekli, “uljuditi grad”.\nMostar je, istakli su, zatrpan smećem i pun je ruševina, a socijalna situacija je katastrofalna, pogotovo ove godine kada je zbog epidemije korona virusa propala turistička sezona.\n– Politički sistem u BiH, a u Mostaru pogotovo, tako je komplikovan, da bi svako morao završiti pravni fakultet da sve to shvati i da zna kako bi trebalo da glasa. Nije slučajno što je tako. Kad je sistem komplikovan, a narod sluđen, onda možeš na priči o nacionalnoj ugroženosti vladati 400 godina, kao što su vladali Turci – rekao je za “Impuls portal” mostarski novinar i književnik Emil Karamatić.


Rusija: Kosovska vojska bi mogla biti upotrebljena protiv Srba | Radio Kosovska Mitrovica\n8. February, 2019 09:26 |\nSjedinjene Američke Države i NATO pripremaju kosovske vojnike, ali ne postoje garancije da se oni neće koristiti protiv srpskog stanovništva, izjavio je stalni predstavnik Rusije u UN Vasilij Nebenzja.\n„Uz pomoć Sjedinjenih Američkih Država i NATO-a obučava se vojska kosovskih Albanaca i povećava njihovo snabdevanje oružjem i tehnikom. Ne postoje garancije da se takozvana vojska Kosova, koja se uglavnom sastoji od terorista Oslobodilačke vojske Kosova, neće koristiti protiv srpskog stanovništva“, istakao je Nebenzja govoreći na sastanku Saveta bezbednosti UN posvećenog situaciji na Kosovu.\nRuski diplomata podsetio je da je u skladu sa Rezolucijom 1244 Saveta bezbednosti UN „glavna platforma za dijalog UN o Kosovu bila i ostala Savet bezbednosti UN. S obzirom na problem, ovaj problem bi trebalo da bude pod strogom kontrolom Saveta bezbednosti i da se iznosi na razmatranje“, ocenio je Nebenzja.\n„Kosovo ostaje glavni izvor nestabilnosti i potencijala sukoba u regionu Balkana“, rekao je on. „Prištinske vlasti su se usredsredile na pogoršanje krize koja preti nastavkom nasilja u regionu. Primećujemo sve više znakova da se na Kosovu albansko rukovodstvo, 20 godina nakon varvarskog NATO bombardovanja Savezne Republike Jugoslavije i 10 godina nakon jednostranog proglašenja nezavisnosti, izmiče kontroli onih zapadnih zemalja koje su projektovale ovu nezavisnost“.\nParlament samoproglašene republike Kosovo odobrio je 14. decembra formiranje punopravne vojske zasnovane na snagama bezbednosti. Očekuje se da će se vojska sastojati od 5 hiljada vojnika, a više od 3 hiljade će biti u rezervi. Pretpostavlja se da će struktura oružanih snaga uključivati artiljeriju, trupe protivvazdušne odbrane, kao i biološku i hemijsku zaštitu.


Milićević i Fejzić potpisali ugovore o Garancijskom fondu – Razvojna banka FBiH\nMilićević i Fejzić potpisali ugovore o Garancijskom fondu\nFederalna ministrica finansija Jelka Milićević i vršitelj dužnosti predsjednika Uprave Razvojne banke Federacije BiH Semir Fejzić danas su, u sjedištu Vlade FBiH u Sarajevu, potpisali dva ugovora, za čije je zaključivanje Federalna vlada dala saglasnost na današnjoj sjednici. Riječ je o Ugovoru o formiranju namjenskog dugoročnog depozita – Garancijskog fonda i Ugovoru o pružanju finansijskih usluga u okviru Garancijskog fonda između Federalne vlade i Razvojne banke FBiH.\nUgovorom o formiranju namjenskog dugoročnog depozita utvrđeni su izvori inicijalnih 80 miliona KM za formiranje i održavanje sredstava Garancijskog fonda, a s ciljem osiguranja njegovog garantnog potencijala na osnovu kojeg će biti izdavane garancije Federacije BiH za osiguranje dijela pojedinačnih kredita, koje će komercijalne banke odobravati korisnicima u okviru kreditno-garantnih programa utvrđenih Uredbom.\nDrugi potpisani ugovor odnosi se na pružanje finansijskih usluga u okviru Garancijskog fonda između Federalne vlade i Razvojne banke, za čiju provedbu, također, nije potrebno izdvajanje sredstava iz Budžeta FBiH.\nNa osnovu ovog ugovora Vlada FBiH će, između ostalog, utvrđivati namjenu za izdavanje garancija Fonda, održavati ukupna sredstva Fonda radi pravovremenog ispunjenja obaveza po izdatim garancijama koja ne smiju biti manja od inicijalnog iznosa sredstava kojima je Garancijski fond formiran.\nNakon potpisivanja ugovora, ministrica Milićević je istakla da je Garancijski fond nešto za šta se Vlada opredijelila da kako bi dala doprinos kroz finansijska sredstva, odnosno garancije za ubrzavanje kreditnih aktivnosti komercijalnih banaka, a sve u funkciji ublažavanja ekonomskih posljedica izazvanih pojavom koronavirusa.\n– Nadam se da ćemo u saradnji Vlade FBiH i Razvojne banke ovaj projekat dugoročno ojačati, te da će uistinu biti u funkciji očuvanja i povećanja broja radnih mjesta, očuvanja kapaciteta privrednih subjekata i, naravno, da se to odrazi na povećanje društvenog proizvoda i stabilnosti svih finansijskih faktora u FBiH – kazala je ministrica Milićević.\nVršitelj dužnosti predsjednika Uprave Razvojne banke FBiH Semir Fejzić kazao je da je ovaj dan važan za privredu u FBiH.\n– Od samog početka neki su bili skeptični da li Razvojna banka FBiH, zbog svog ranijeg statusa, može da izvrši ovaj zadatak na najbolji način. Razvojna banka je svojim kapacitetom i rezultatima u posljednjih sedam mjeseci vratila povjerenje Vlade FBiH, Federalnog ministrastva finasija, kao i samih privrednika – kazao je Fejzić.\nKako je istakao, Garancijski fond sigurno neće riješiti sve probleme u privredi Federacije BiH, ali da predstavlja iskorak u kojem Vlada FBiH preuzima 50 posto rizika s komercijanim bankama kako ne bi došlo do zastoja u kreditiranju i investiranju.\nPojasnio je da će kroz taj program privrednicima putem komercijalnih banaka biti dostupna sredstva za tekuću likvidnost, održavanje proizvodnje i broja zaposlenih, te za završetak započetih investicija i novo zapošljavanje.\nStvarni troškovi administriranja i upravljanja Garancijskim fondom će biti pokrivani iz prihoda koje Razvojna banka ostvaruje iz komisionih poslova koje obavlja uime i za račun Vlade FBiH.


Tim Bele kuće otputovaće kao što je i planirano za Singapur radi pripreme mogućeg samita između američkog predsednika Donalda Trampa i severnokorejskog lidera Kim Džong Una, saopšteno je danas iz Bele kuće.\nMagazin "Politiko" nešto ranije je pisao da se tim od tridesetak članova osoblja Bele kuće i Stejt departmenta priprema za odlazak u Singapur.\nTramp je nešto ranije izjavio da su SAD imale veoma "produktivne razgovore" o ponovnom određivanju 12. juna kao datuma samita sa severnokorejskim liderom Kim Džong Unom, samo dan nakon što je otkazao sastanak navodeći kao razlog "otvoreno neprijateljstvo" Pjongjanga.\nSAMITA VEKA ĆE IPAK BITI Tramp sprema tim od 30 DIPLOMATA za istorijske pregovore\nIZNENADNI SASTANAK Lideri dve Koreje se ponovo sastali, ishod razgovora POD VELOM TAJNE\nNakon višegodišnjih tenzija zbog nuklearnog programa Severne Koreje, Kim Džong Un i Tramp su se saglasili početkom meseca da će održati prvi sastanak.\nTramp je odustao od sastanka u pismu upućenom Kim Džong Unu nakon pretnji Severne Koreje da će se povući zbog komentara američkih zvaničika koji su zahtevali jednostrano razoružavanje.\nBela kuća: Tramp i Kim sastaće se u hotelu na ostrvu Sentosa\nTramp sa Kimom u "misiji mira", prvi minut presudan


Još jedna ostavka zbog odluke o doktoratu Siniše Malog - Izazov\nJoš jedna ostavka zbog odluke o doktoratu Siniše Malog\nNovi magazin 16. jula 2019. 13:36\nProfesor Ognjen Radonjić podneo je ostavku na članstvo u Veću naučnih oblasti pravno-ekonomskih nauka Univerziteta u Beogradu sledeći, kako je naveo u pismu dekanu BU i Naučno-nastavnom veću, „svetli primer Slobodana Prvanovića“, zamenika člana Odbora za profesionalnu etiku, prenosi N1.\nRadonjić, profesor Odeljenja sociologije Filozofskog fajkulteta, ;u obrazloženju ostavke koju prenosi N1, naveo je da je Odbor za profesionalnu etiku Univerziteta u Beogradu juče izdao šturo saopštenje o predmetu osporene doktorske disertacije Siniše Malog u kojem je „utvrdio da je mišljenje Stručne komisije Fakulteta, na osnovu kojeg je doneta odluka fakultetskog Nastavno-naučnog veća nepotpuno, nejasno i kontradiktorno, što sprečava Odbor da donese konačnu odluku“.\nMeđutim, smatra Radonjić, „nalaz Odbora da je mišljenje Stručne komisije FON-a nejasno, nepotpuno i kontradiktorno, predstavljao je dovoljnu osnovu za donošenje konačne, drugostepene odluke Odbora o povredi Kodeksa profesionalne etike UB“.\nTime bi se, ocejio je on, „preinačila odluka Naučno-nastavnog veća FON-a, naročito ako se uzmu u obzir i novi dokazi o plagiranju izneseni u žalbi koju je inicirao akademik Dušan Teodorović krajem maja ove godine“.Štaviše, dodao je, s obzirom na nejasnoće, nepotpunosti i kontradiktornosti u mišljenju stručne komisije FON, Odbor je, pre donošenja konačne odluke, mogao da zatraži dodatna objašnjenja od svih učesnika u postupku i drugih stručnih lica.\nRadonjić je naveo da je, umesto toga, Odbor odlučio da taj predmet vrati na ponovno odlučivanje istom fakultetu koji je već utvrdio da je prepisivanje koje je konstatovano u disertaciji Siniše Malog – dozvoljeno.\nTa odluka univerzitetskog organa „jasno svedoči o nepovratnoj degradaciji sistema visokog obrazovanja“ u Srbiji koja je „poslednjih nekoliko godina značajno dobila na ubrzanju, zahvaljujući, pre svega, nipodaštavajućem odnosu vladajuće većine prema članovima univerzitetskih zajednica“, napisao je Radonjić.\n„Duboko zabrinut zbog sve intenzivnijeg delovanja tih razornih sila, osećam moralnu obavezu da podnesem ostavku u veću Univerziteta čiji sam član, jer naš Univerzitet očigledno nije u stanju da zaštiti dosledno sprovođenje pravnih akata koje je sam utvrdio i doneo i nije našao za shodno da stane u odbranu prava na slobodno izgovorenu reč nekolicine svojih profesora koji su zbog svojih javnih nastupa postali predmet višenedeljnog bezočnog progona od strane vršilaca vlasti ove zemlje“, zaključio je profesor.


U barskoj bolnici na liječenju četvoro pacijenata zaraženih koronavirusom\nĆetvoro pacijenata zaraženih koronavirusom iz Ulcinja i Budve smješteni su trenutno u Opštoj bolnici Bar, Regionalnom COVID centru za Jug.\nDrektor Opšte bolnice dr Dragoslav Tomanović izjavio je za Radio Bar i Bar infoda su ovi pacijenti u “srednje teškom zdravstvenom stanju”, dodajući da su troje oboljelih Barana sa blažom kliničkom slikom na kućnom liječenju.\n-Oboljeli od koronavirusa koji se liječe u barskoj bolnici, stabilnog su zdravstvenog stanja. Svi imaju srednje teški oblik bolesti-obostranu upalu pluća, ali su za sada klinički stabilno i još uvijek ih nije potrebno priključiti na mehaničku ventilaciju, odnosno respirator-rekao je dr Tomanović.\nOn je naveo da se poslije proglašenja Crne Gore korona-free destinacijom bolnica vratila redovnim aktivnostima u povećanom obimu, , no, sve vrijeme COVID respiratorna jedinica je bila u pripravnosti.\nOvim odjeljenjem rukovodi konzilijum ljekara u sastavu infektolog dr Branko Raičević, internista dr Miodrag Stanković, anesteziolog -reanimatolog dr Svetlana Vučetić i dr Zoran Vojinović, epidemiolog.\nPrema riječima dr Tomanovića, u Baru je pod zdravstveno-sanitarnim nadzorom trenutno 116 lica.


Rast proizvodnje energije iz solarnih izvora Rast proizvodnje energije iz solarnih izvora – Personal magazin\nRast proizvodnje energije iz solarnih izvora\nProizvodnja energije na bazi sunčevog zračenja u Švajcarskoj je od 2010. u velikoj ekspanziji, premašivši očekivanja kako Vlade, tako i ekoloških asocijacija, prenosi beogradski “Blic”. Proizvodnja električne struje eksploatacijom sunčeve…\nProizvodnja energije na bazi sunčevog zračenja u Švajcarskoj je od 2010. u velikoj ekspanziji, premašivši očekivanja kako Vlade, tako i ekoloških asocijacija, prenosi beogradski “Blic”.\nProizvodnja električne struje eksploatacijom sunčeve energije u snažnom je porastu od 2010. kada je iznosila 93 gigavat-časova, da bi u 2014. dostigla 782 gigavat-časova, pokazuju podaci švajcarske ekološke organizacije Alijans-environment.\nKako prenosi švajcarski list „20 minit”, više razloga doprinelo je ovakvoj popularnosti solarnih panela, pre svega, smanjenje troškova proizvodnje za oko četvrtinu, za poslednjih desetak godina, ali i podrška stanovništva zbog toga što je reč o čistoj energiji čija eksploatacija ne ugrožava okruženje, a doprinosi rastu zaposlenosti.\nRast proizvodnje energije iz solarnih izvora was last modified: August 27th, 2014 by Redakcija\nProsečan korisnik mobilnog u Srbiji dnevno šalje 3 poruke i razgovara 4 minute


Tokom dosadašnje sanacije toplifikacione mreže, tehničke ekipe Eko toplana zamijenile su stare cijevima novima u nekoliko banjalučkih ulica, prema unaprijed utvrđenom planu, na osnovu analiza rađenih tokom prethodnih sezona i utvrđivanja najkritičnijih tačaka, odnosno na dijelovima mreže na kojima najčešće dolazi do pucanja i prekida isporuke toplotne energije tokom sezone grijanja.\nStare i dotrajale cijevi zamijenjene su novima na nekoliko mjesta u Pilanskoj ulici, na dijelu magistralnog vrelovoda Industrija, na kojem tokom sezona dolazi do čestih prekida isporuke toplotne energije. S obzirom na obim posla, ova sanacija još uvijek je u toku, a trebalo bi da obezbijedi bolji kvalitet grijanja korisnicima u ovom dijelu grada.\nOsim toga, do sada je sanirana mreža na više lokacija, a između ostalog, stare cijevi zamijenjene su novima u ulicama Pete kozarske brigade, Kozarskoj, Skendera Kulenovića, Braće Jugovića, Majke Jugovića, Stepe Stepanovića i Slobodana Jovanovića, dok je u ulici Kralja Petra Drugog u potpunosti rekonstruisan toplovod.\n,,Do početka sezone grijanja, naše tehničke ekipe nastavljaju da saniraju toplifikacionu mrežu i na drugim trasama, u skladu sa planom remonta i sanacije “, kažu iz Eko toplana.\nSa ciljem poboljšanja kvaliteta grijanja, u toku su mašinski i građevinski radovi i u vrelovodnim šahtovima i toplotnim podstanicama, koji predstavljaju sastavni dio godišnjeg plana.\nOd završetka sezone grijanja do kraja jula, u sanaciju mreže Eko toplane su uložile preko pola miliona konvertibilnih maraka sopstvenih sredstava.\n,,Kako je poznato, najveći problem Eko toplana, odnosno sistema daljinskog grijanja je loše stanje distributivne mreže. Uprkos tome, već četiri sezone uspijevamo da obezbijedimo potreban kvalitet grijanja, a taj kvalitet se poboljšava iz godine u godinu zahvaljujući redovnim ulaganjima Eko toplana u distributivnu mrežu “, naglašavaju iz preduzeća.\nU skladu sa planom nabavke, do sada je obezbjeđeno preko 70 odsto potrebnog energenta, a kompletna količina potrebna za predstojeću sezonu biće obezbijeđena do kraja ove godine.


Vijeće ministara o stavovima Predsjedništva u vezi s Nacrtom zakona o budžetu institucija - Klix.ba\nVijeće ministara o stavovima Predsjedništva u vezi s Nacrtom zakona o budžetu institucija\n28.1.2008. u 08:32\nVijeće ministara će danas razmotriti Informaciju o stavovima Predsjednštva BiH u vezi sa Nacrtom zakona o budžetu institucija koje je Predsjedništvo već dva puta vratilo na razmatranje. Ukoliko se budžet ne usvoji do 31. marta, prestat će finansiranje bilo čega osim otplaćivanja vanjskog duga naše države.\nVijeće ministara BiH razmatrat će u ponedjeljak Informaciju o stavovima Predsjedništva BiH u vezi s Nacrtom zakona o budžetu institucija BiH i međunarodnih obaveza BiH za 2008. godinu.\nPredsjedništvo je već u dva navrata, a posljednji put 22. januara, Vijeću ministara vratilo Nacrt budžeta državnih institucija za 2008. godinu u iznosu od 1.186.357.560 KM.\nZakon o finansiranju institucija BiH predviđa da će, ukoliko budžet ne bude usvojen do 31. marta, onda 1. aprila prestati finansiranje bilo čega osim otplaćivanja vanjskog duga naše države.\nPredsjedavajući Predsjedništva BiH Željko Komšić izjavio je na pres-konferenciji 22. januara, kada je po drugi put Nacrt vraćen Vijeću ministara na razmatranje, da su protiv ovakvog budžeta bili član Predsjedništva Haris Silajdžić i on, a da je član Predsjedništva BiH Nebojša Radmanović bio uzdržan.\nRiječ je o nacrtu budžeta za 2008. koji je Vijeće ministara BiH utvrdilo 17. januara u visini od 1.186.357.560 KM. Do tog iznosa Vijeće je došlo kada mu je 10. januara Predsjedništvo BiH uputilo na "korekciju“ projektirani budžet od 1.191.357.560 KM, tražeći da se na taj nacrt razmotre primjedbe trojice članova Predsjedništva. Budžet umanjen za pet miliona KM Vijeće je dobilo linearnim smanjenjem materijalnih troškova svih budžetskih korisnika za 2,7 posto.\nForum mladih Stoca protiv imena ulica\n28.01.2008. u 08:38\nTrgovina djecom i u Velikoj Britaniji\n27.01.2008. u 21:50


Prva pobeda odbojkaša Srbije na SP\n► Prva pobeda odbojkaša Srbije na SP\nFoto: Beta / OSS\nOdbojkaška reprezentacija Srbije pobedila je danas u Bariju selekciju Kameruna sa 3:0 (30:28, 25:16, 25:17), u utakmici drugog kola Grupe C Svetskog prvenstva koje se igra u Italiji i Bugarskoj.\nPosle velike borbe i poraza u prvom kolu od Sjedinjenih Američkih Država, izabranici Nikole Grbića su večeras stigli do prve pobede na šampionatu sveta.\n"Uvek je problem kod ovakvih protivnika naša strana mreže. To sam i rekao momcima pred utakmicu - ako mi igramo dobro i na našem nivou, mi smo jači protivnik i mi ćemo njih da pobedimo, samo zavisi od toga kakav će nivo naše igre da bude", rekao je selektor Nikola Grbić posle meča.\nSrbija je dobro počela meč, povela je sa 8:3, ali je Kamerun kako je set odmicao smanjivao razliku, da bi u finišu i poveo.\n"U prvom setu smo dobro počeli, ali smo počeli da pravimo greške, vratili smo ih u igru i rizikovali da tu deonicu izgubimo. Posle toga smo te neke stvari doveli na svoje mesto, smanjili broj grešaka. Naravno, oni su nam pomogli u tome jer su pali u igri, ali ja više volim da mi odradimo s naše strane sve što treba, a šta će oni da urade to je na njima", dodao je Grbić.\nNajefikasniji u redovima Srbije bio je Dražen Luburić sa 19 poena, Nemanja Petrić je upisao 12, a Milan Katić i Petar Krsmanović po osam. U selekciji Kameruna najbolji je bio Nejtan Vunembaina sa 13 poena.\nReprezentacija Srbije je druga na tabeli Grupe C sa četiri osvojena boda, koliko imaju i prvoplasirane SAD koje su ranije danas pobedile Australiju sa 3:2. Kamerun je trenutno četvrti sa tri boda.\nSrbija u narednom, trećem kolu igra protiv Tunisa u subotu.\nodbojkaši srbije /\nGrupe C Svetskog prvenstva\nOdbojkaška reprezentacija Srbije pobedila je danas u Varni selekciju Francuske sa 3:2 (22:25, 26:24, 25:20, 18:25, 18:16) u utakmici prvog kola u Grupi H na Svetskom prvenstvu.\nOdbojkaši Srbije pobedili Rusiju Ligi nacija\nOdbojkaši Srbije pobedili su danas u Sofiji selekciju Rusije sa 3:2 u setovima (20:25, 25:23, 25:23, 22:25, 15:12), u drugom kolu pete grupe drugog vikenda u Ligi nacija.\nOdbojkaši Srbije u polufinalu EP pobedom protiv Bugarske\nSrbija preko Finske direktno u četvrtfinale EP


Đorđević: Pomoć države važna za očuvanje radnih mesta | Dunav Televizija\nNaslovna Vesti Ekonomija Đorđević: Pomoć države važna za očuvanje radnih mesta\nPomoć države za ublažavanje negativnih posledica trenutne krize privrednicima važna je za očuvanje radnih mesta i da posle krize i vanrednog stanja dobijemo šansu za nova zapošljavanja, izjavio je danas ministar rada Zoran Đorđević.\n“Zadatak je da radna mesta sačuvamo i da posle krize dobijemo šansu da smanjujemo nezaposlenost”, rekao je Đorđević i naveo da se, zaključno sa jučerašnjim danom, na evidenciju NSZ prijavilo 4.849 građana koji su izgubili posao.\nNaveo je i da je 26 kompanija otpustilo više od pet odsto zaposlenih.\nOn kaže da je, od kada je predsednik Aleksandar Vučić najavio mere pomoći privrednicima, broj onih koji se javljaju NSZ počeo da pada.\n“I ovaj broj do sada nije mali, a sve više poslodavaca se javlja i pitaju za podsticaje jer žele da zaposle nove ljude, sve više ima i takvih primera”, rekao je ministar.\nUpitan o tome na šta se najviše odnose primedbe radnika koji se javljaju inspekciji, Đorđević je kazao da se najčešće javljaju i skreću pažnju na bezbednost na radu, nedostatak opreme i dezinfekcionih sredstava, zatim majke, naročito samohrane, koje navode da poslodavci nemaju razumevanja zbog toga što imaju malu decu i ne dozvoljavaju rad od kuće.\nJavljaju se i da pitaju da li je otkaz koji su dobili u skladu sa zakonom, naveo je ministar.\nOn se osvrnuo i na primer kompanije “Jura”, navodeći da je prethodnih dana bilo “dosta spinovanja”, a da su predstavnici ministarstva juče bili u nenajavljenoj inspekciji kako bi se uverili u pravo stanje stvari.\nKaže da se ispostavilo da je poslodavac primenio sve mere zaštite koje je Zavod za javno zdravlje preporučio.\nKontrolisaćemo i ubuduće i nećemo dozvoliti da bilo ko spinuje informacije i koristi to za političke poene, rekao je Đorđević.\nNaveo je da je u novonastalim okolnostima potrebna solidarnost, humanost i razumevanje.\nMinistar je dodao da se penzije, kao i druge vrste socijalnih davanja isplaćuju po planu.\nPrethodni tekstVernici između mera države i viševekovnih verskih načela\nSledeći tekstPredsednik Vučić čestitao slavu Patrijarhu Irineju


Bajden pozvao Trampa da potpiše zakon o pomoći od 900 milijardi dolara - BIGportal.ba\nBajden pozvao Trampa da potpiše zakon o pomoći od 900 milijardi dolara\n27 Decembra, 2020 27 Decembra, 2020 039\nIzabrani američki predsednik Džo Bajden pozvao je danas odlazećeg predsednika Donalda Trampa da potpiše zakon o pomoći pomoć ugroženima u pandemiji, ocijenivši da će svako dalje odlaganje imati “katastrofalne posljedice”.\n“Dan poslije Božića milioni porodica ne znaju da li će moći da sastave kraj s krajem zbog odbijanja predsjednika Trampa da potpiše zakon o ekonomskoj pomoći odobrenog u Kongresu s velikom većinom”, naveo je Bajden u saopštenju.\n“Polažemo nade u vakcine, ali potrebna su nam sredstva da ih distribuiramo i dodelimo ih milionima Amerikanaca, uključujući zdravstvene radnike na prvoj liniji. Ovaj zakon je od ključnog značaja i mora da stupi na snagu sada”, zaključio je Bajden.\nIako je Kongres usvojio paket pomoći ugroženima tokom pandemije vrijedan 900 milijardi dolara, više miliona Amerikanaca mogli bi da izgube primanja odmah poslije praznika ako Tramp ne potpiše zakon.\nNajmanje osam planinara poginulo na planini iznad Teherana


Zimski sportovi Arhive - Admiral Bet SPORT\nJapanac nastavio dominaciju na otvaranju "Četiri skakaonice"\nAuthor Nemanja ĐorđevićPosted on 30. decembra 2019. 12:20 30. decembra 2019. 12:24\nRjoju Kobajaši pobedio je na otvaranju tradicionalne novogodišnje turneje "Četiri skakaonice". Japanski ski skakač slavio je u Oberstdorfu skokovima od 138 i 134 metara. Kobajaši, koji je slavio na sve...\nPosle veleslaloma, Mikaela Šifrin trijumfovala i u slalomu\nAuthor Marko ĐinđićPosted on 30. decembra 2019. 10:00 30. decembra 2019. 10:02\nMikaela Šifrin je posle veleslaloma slavila i u slalomu, u austrijskom Lijencu. Američka skijašica ostvarila je pobedu na jugu Austrije ukupnim vremenom od 1:48.89 minuta, pošto je fantastično vozila i...\nLegendarni skijaš završio karijeru\nAuthor Marko ĐinđićPosted on 4. septembra 2019. 23:55 4. septembra 2019. 20:55\nMarsel Hiršer, jedan od najboljih skijaša svih vremena, završio je karijeru. 31-godišnji Austrijanac odlučio je da se povuče kako bi se posvetio porodici. Hiršer se smatra možda i najboljim...


Realizacija projekta "Jačanje medijske slobode u Srbiji" Realizacija projekta „Jačanje medijske slobode u Srbiji“ – Personal magazin\nRepublička radiodifuzna agencija učestvuje u projektu „Jačanje medijske slobode u Srbiji“, u okviru kojeg će ojačati svoje kapacitete i unaprediti znanja u primeni evropske regulative u domaćem medijskom zakonodavstvu. U…\nRepublička radiodifuzna agencija učestvuje u projektu „Jačanje medijske slobode u Srbiji“, u okviru kojeg će ojačati svoje kapacitete i unaprediti znanja u primeni evropske regulative u domaćem medijskom zakonodavstvu.\nU narednom periodu, Agencija će se posebno baviti temama zaštite maloletnika, evropskih audiovizuelnih dela i oglašavanja.\nProjekat „Jačanje medijske slobode u Srbiji“, finansira Evropska unija iz sredstava Nacionalnog programa IPA za Srbiju i traje do oktobra 2015.\nGlavni cilj projekta je harmonizacija pravnog okvira sa evropskim standardima i primena Medijske strategije, kao i jačanje kapaciteta krajnjih korisnika ovog projekta, među kojima je i Republička radiodifuzna agencija. Projekat takođe rukovodi realizacijom grantova dodeljenih medijima u Srbiji, namenjenih promociji i unapređenju istraživačkog novinarstva u oblasti vladavine prava.\nViše o projektu možete pronaći na navedenom linku www.mediafreedom.rs\nRealizacija projekta „Jačanje medijske slobode u Srbiji“ was last modified: April 23rd, 2014 by Redakcija\nMedia Freedommediafreedom.rsmedijske slobodeRRA